Collegium Hungaricum: Izložba "Kolevka i sklonište" - Dan u Beogradu\nNaslovna » Izlasci » Izložbe » Collegium Hungaricum: Izložba „Kolevka i sklonište“\nCollegium Hungaricum: IzloÅ¾ba "Kolevka i skloniÅ¡te"\nNeko drugi 24. februar 2019. Izložbe Postavite komentar\nBogatstvo i raznovrsnost živog sveta na Balkanu je od svetske važnosti. Njegovo područje je jedno od 35 istaknutih regija živog sveta naše planete, takozvane „vruće tačke biodiverziteta. Tu je u odnosu na celu površinu planete na relativno malom prostoru broj vrsta posebno velik.\nOčuvanje ovih područja je od neizmernog značaja sa aspekta raznovrsnosti, kao i sa aspekta ljudskog života. Ova raznovrsnost ne znači samo mnoštvo zanimljivih živih bića, nego i osnovnu raznovrsnost flore i faune čije upoznavanje i istraživanje zahteva međunarodnu saradnju stručnjaka.\nBalkan je i sam po sebi interesantna i atraktivna teritorija za istraživanja, ali se ne može razumeti ni nastanak flore i faune Mađarske bez upoznavanja živog sveta Balkana.\nTako je istraživanje živog sveta Balkana već vekovima jedno od značajnih područja rada mađarskih prirodnjaka. Od devedestih godina XX veka nova generacija istraživača je zahvaljujući novim mogućnostima i modernim metodama donela kvalitetnu promenu u saradnji biologa Mađarske i biologa balkanskih zemalja.\nKolevka i sklonište: za očuvanje raznolikosti flore i faune\nStručnjaci Mađarskog prirodnjačkog muzeja su u toku tri decenije učestvovali u skoro 300 ekspedicija na Balkanu. Od posebnog je značaja što su ove ekspedicije zajednički radile sa lokalnim stručnjacima.\nPo istraživačima godišnje je više stotina, a po nekima čak i više desetina hiljada onih vrsta koje definitivno izumiru. Od masovnog talasa izumiranja na kraju srednjeg veka geološke istorije – koji je između ostalog značio i kraj dinosaurusa – na Zemlji nije bilo tako velikog gubitka vrsta.\nPutujuća izložba Mađarskog prirodnjačkog muzeja „Kolevka i sklonište“ biće otvorena za posetioce svakog dana od 10.00 do 19.00. Ulaz je besplatan.\nIzložbu u sklopu manifestacije „Nedelje mađarske kulture u Srbiji“ organizovalo je Ministarstvo spoljnih poslova Mađarske i Ambasada Mađarske u Srbiji. (danubeogradu.rs)\nTagoviambasada mađarske collegium hungaricum fotografije izlasci izložbe za dž\nPrethodni Pickbox: Novi sitkom „Otac i sin“\nSledeći Četiri decenije Filharmonije mladih „Borislav Pašćan“


Najzanimljivije mobilne aplikacije kao pretnja po bezbednost korisnika | SecuritySEE.com\nNaslovna IT Bezbednost Kontinuitet poslovanja Najzanimljivije mobilne aplikacije kao pretnja po bezbednost korisnika\nIstraživanje je sprovedeno u 10 zemalja, koje su neke od najvećih svetskih ekonomskih sila, i čiji stanovnici najbrže usvajaju tehnološka dostignuća: Brazil, Kina, Francuska, Nemačka, Indija, Japan, Singapur, Južna Koreja, Velika Brtitanija i Sjedinjene Američke Države.\nAplikacije kao osnovna ljudska potreba: Polovina ispitanika smatra im je dostupnost telefonskim aplikacijama jednako bitna kao i poteba da dišu, jedu i piju.\nEvolucija našeg “digitalnog DNK”: Četiri od 5 ispitanika reklo je da su aplikacije sastavni deo njihovih života, dok je 86% njih izjavilo “Ne mogu da živim bez aplikacija” ili “Bilo bi veoma teško da ih nemam”. Ovi rezultati navode na to da se zapitamo kako su aplikacije evoluirale do tačke u kojoj su “One sada deo našeg DNK”.\nDopisivanje ili razgovor: Kada bi morali da izaberu samo jednu od dve opcije koju će koristiti u roku od 24h, anketirani će radije upotrebljavati aplikacije na telefonu nego svoj glas.\nIli aplikacije ili mrak: Istraživanje je takođe ustanovilo da je ispitanicima pristup ”pametnim aplikacijama” podjednako važan kao i mogućnost da uživaju u sunčevoj svetlosti i provode vreme napolju. Aplikacije su visoko na njihovoj listi prioriteta, kao i vreme provedeno sa porodicom i prijateljima.\nU hitnim slučajevima: Skoro polovina učesnika u ovom istraživanju (45%), vratila bi se kući po svoj mobilni telefon- ukoliko bi morali da se odluče za samo jednu stvar. Ispod telefona na ovoj listi našli su se važni dokumenti (36%), foto album sa porodičnim slikama (12%) i računar (7%).\nOstaviti kuću ili telefon otključan?: Čak 52% ispitanika bi ako moraju da biraju, radije ostavili otključanu kuću ceo dan, nego da ostave svoj telefon otključan, bez nadzora na sat vremena.\nO bezbednosti se razmišlja – ali samo prvi put: Iako je veliki broj učesnika u anketi (83%) reklo da veoma razmišlja o bezbednosnim rizicima kada prvi put preuzima neku aplikaciju, nakon toga to postaje mnogo manja briga. Bezbednost aplikacija nalazi se na 3. mestu, i samo 24% ispitanika smatra da je najbitnija odlika aplikacije. Ispred nje su performanse i lakoća korišćenja.\nProgrameri mobilnih aplikacija i bezbednost: Čak 2 od 5 ispitanika ne misli da je bezbednost prioritet za programere mobilnih aplikacija. Nešto veći procenat veruje da programeri više brinu o bezbednosti kada prave aplikacije za sopstvenu kompaniju.\nPreuzimanje rizika bez razmišljanja: Iako većina učesnika misli da sigurnost aplikacija programeri ne smatraju najbitnijom, ili jednostavno nisu stručni da naprave potpuno sigurnu aplikaciju, to ih ne sprečava da rizikuju. Skoro polovina učesnika ne smatra da je sama odgovorna za svoju bezbednost, već misli da će ih u sajber prostoru neko drugi štititi.\nPotpuna ravnodušnost: Istraživanje je pokazalo da ljudi sve više neminovno prihvataju mogućnost da budu hakovani. 29% ispitanika smatra da su “sajber napadi činjenice na koje ne može da se utiče” , dok većina njih kaže da jednostavno pokušava da ne misli o toj temi.\nBezbednost i poslovne aplikacije: Približno 1 od 3 ispitanika kaže da razmišlja o bezbednosnim problemima pri korišćenju ličnih aplikacija. Kada je reč o poslovnim aplikacijama, o sigurnosti misli tek tek 1 od 5 korisnika, jer kako kažu, za to nemaju vremena.\nKrađa identiteta: Oko 13% ispitanika navodi da su bili žrtve krađe identiteta. Podaci posebno zabrinjavaju, jer što je osoba mlađa,veće su šanse da joj identitet bude ukraden. Svaki 5. ispitanik u svojim 20-im, naveo je da je na neki način bio žrtva, dok se ovo dogodilo mnogo manjem broju ispitanika koji su stariji od 50 godina. Istraživanje je pokrenulo i ozbiljno pitanje o tome koliko ljudi uopšte ne zna da se neko lažno predstavlja u njihovo ime.\nProblem hakovanja: Jedan od 5 učesnika istraživanja rekao je da je njegov mobilni telefon ili računar nekada bio hakovan. I ovi rezultati potkrepljuju činjenicu da je mlada populacija više na udaru sajber kriminala, jer je mobilni telefon svakog 3. ispitanika nekada bio hakovan.\nDigitalna krađa kao nova realnost: Gotovo 60% učesnika istraživanja smatra da je mnogo realnije da njihovi digitalni podaci budu ukradeni, nego da im neko obije auto ili provali u kuću.\nNemarno digitalno ponašanje: Mlađe generacije su nemarnije od starijih prema svojim digitalnim uređajima, tako da je 34% ispitanika ispod 30 godina reklo da su bar jednom izgubili svoj mobilni telefon, dok je 1 od 4 ispitanika imao iskustva da mu elektronski uređaj bude ukraden.\nLozinke: Jedan od 10 ispitanika nikada nisu promenili svoje lozinke za mobilne aplikacije, dok većina njih kaže da istu lozinku koriste za skoro sve svoje naloge. Tek 17% učesnika istraživanja, koristi različite lozinke za svaku aplikaciju.\nPrethodni članakZAŠTITA INFORMACIONIH SISTEMA: Svest o riziku postoji, ali još uvek nismo bezbedni\nSledeći članakSEZONA GODIŠNJIH ODMORA JE POČELA: Pripremite se za bezbednosnu kontrolu na aerodromu


Socijalisti i demokrate traže da EU uključi Zapadni Balkan u aktivnosti protiv pandemije | EurActiv Serbia\n"EU bi trebalo da im dozvoli da preusmere nepotrošena sredstva IPA u borbu oprotiv korona virusa, da razmotri mobilisanje preostalih drugih eksternih finansijskih instrumenata i da dozvoli zemljama Zapadnog Balkana da od zemalja članica kupuju medicinsku opremu, poput maski za lice i respiratora", naveli su evropski poslanici 17. marta u saopštenju.\nPotpredsednica grupe SD Kati Piri upozorila je da i na Zapadnom Balkanu, kao i u celoj Evropi, broj obolelih od korona virusa raste.\n"Mi smo u tome zajedno. Virus ne poznaje granice niti nacionalnost. Ako želimo efikasno da se borimo protiv korona virusa, ne smemo zaboraviti zemlje koje su u centru Evrope", rekla je Piri.\n"Kao socijalisti i demokrate zahtevamo od Evropske komisije i zemalja članica da uključe države Zapadnog Balkana u naš zajednički evropski odgovor i u mere za prevenciju i suzbijanje efekata epidemije", rekla je Piri.\nKoordinator grupe SD u spoljnopolitičkom odboru EP i izvestilac za proširenje na Zapadnom Balkanu Tonino Picula, ocenio je da zemlje Zapadnog Balkana ne treba ostaviti da se same nose sa vanrednom humanitarnom i ekonomskom krizom izazvanom epidemijom korona virusa.\n"Prvi dokaz solidarnosti bio bi da im se pomogne da osiguraju da njhovi zdravstveni sistemi budu bolje opremjeni za zaustavljanje i tretman bolesti. Tim zemljama često uveliko nedostaju sredstva i medicinski stručnjaci koji su emigrirali. Zato bi Zapadni Balkan trebalo izuzeti iz novog sistema dozvola za izvoz zaštitne opreme (iz EU) u treće zemlje, i dozvoliti da kupuje vitalnu medicinsku opremu poput maski za lice na evropskom tržištu", rekao je Picula.\nPicula je takodje ocenio da je potrebna fleksibilnost u korišćenju IPA fondova kako bi se obezbedio novac za borbu protiv korona virusa, i da zemljama Zapadnog Balkana treba omogućiti da neutrošen novac iz fondova EU upotrebe za borbu protiv epidemije.\n"Uprkos vanrednim okolnostima, proces proširenja treba da se nastavi ubrzanim tempom koji je uveden ove godine zahvaljujući novoj metodologiji pristupanja", rekao je Tonino Picula.\nMinistarka za evropske integracije Srbije Jadranka Joksimović uputila je 16. marta pismo komesaru za pregovore o proširenju Oliveru Varheiju sa molbom da EU omogući prenamenu neutrošenih sredstava iz IPA fondova za mere za prevenciju i suzbijanje posledica epidemije korona virusa u Srbiji.\nU pismu su navedene osnovne mere i aktivnosti koje Srbija preduzima da spreči dalje širenje virusa, pruži adekvatnu negu svim zaraženim gradjanima a naročito starijim licima, te da u što većoj meri sanira i suzbije dalje posledice epidemije.\nU Evropskoj uniji uveden je režim dozvola za izvoz odredjenih medicinskih sredstava državama izvan Unije zbog epidemije korona virusa.\nPortparol Evropske komisije Erik Mamer izjavio je 16. marta da nije reč o zabrani izvoza medicinske opreme, maski i respiratora, vech o "režimu dozvola" za prodaju te opreme državama izvan Unije, tako da se "mogu uputiti zahtevi da se ta sredstva isporuče balkanskim zemljama".\nGrupa Socijalista i demokrata u Evropskom parlamentu ima 147 poslanika iz 25 zemalja, i druga je po veličini politička grupa u parlamentu EU koji ima ukupno 705 mesta.


Pokloni opštine Sremski Karlovci za decu u Leposaviću - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Pokloni opštine Sremski Karlovci za decu u Leposaviću\nPredsednik opštine Sremski Karlovci Nenad Milenković i pomoćnica direktora Kancelarije za Kosovo i Metohiju Slađana Marković Stojanović posetili su danas Leposavić i obližnje selo Kamenica, gde su deci uručili praznične paketiće.\nUručenje paketića upriličeno je u porti Crkve svetog cara Konstantina i carice Jelene, čiji će završetak, prema rečima predstavnika opštine, pomoći građani Sremskih Karlovaca.\nPredsednik opštine Sremski Karlovci Nenad Milenković rekao je tom prilikom da postoji neraskidiva veza između te opštine i Kosova I Metohije, izrazivši uverenje da će pomoć i podrška građana Sremskih Karlovaca Srbima u južnoj pokrajini biti sve intenzivnija i vidlјivija.\n“Mi smo danas ovde da pružimo podršku narodu da zagrlimo i polјubimo decu ovde, da im uručimo paketiće, da poželimo srećnu Novu godinu i Božićne praznike sa želјom da pre svega budu zdravi”, kazao je Milenković.\nOn je pozvao decu opštine Leposavć da posete Sremske Karlovce i upoznaju se sa znamenitostima i istorijom tog grada.\nPomoćnica direktora Kancelarije za Kosovo i Metohiju Slađana Marković Stojanović navela je da Kancelarija podržava sve akcije koje u fokusu imaju decu, kao i akcije koje za cilј imaju očuvanje kulturnog i verskog identiteta Srba u pokrajini.\nOna je zahvalila vlastima i građanima opštine Sremski Karlovci na želјi I spremnosti da na konkretan način pomognu svojim sunarodnicima na Kosovu I Metohiji.


U ovih šest zemalja EU plate manje nego prije 10 godina - BIGportal.ba\nU ovih šest zemalja EU plate manje nego prije 10 godina\n5 Februara, 2020 5 Februara, 2020 0376\nRadnici u šest zemalja EU imali su prošle godine u proseku niže plate nego pre deset godina.\nU istom periodu su primanja radnika u tri države članice bloka ostala gotovo nepromenjena tokom protekle decenije, pokazuju rezultati istraživanja Instituta evropskih sindikata (ETUI).\nPrema danas objavljenim podacima do kojih je došao ETUI, prosečni platni paketi su lane bili niži nego 2010. godine u Italiji, Španiji, Grčkoj, Portugalu, Hrvatskoj i na Kipru, prenosi portal Europeanmovement.eu.\nProsečan paket plata, prilagođen za inflaciju, uključujući doprinose za socijalno osiguranje i naknadu na plate, bio je prošle godine u Grčkoj 15 odsto manji u odnosu na isti paket 2010. godine, na Kipru je bio 7,0 posto manji, u Hrvatskoj manji za 5,0 procenata, u Španiji i Portugalu za po 4,0 odsto, a u Italiji za 2,0 procenta.\nIstraživanje ETUI-ja takođe pokazuje da je prosečan paket plata tokom poslednje decenije bio zamrznut ili neznatno povećan u Finskoj (+0,1%), Belgiji (+1,5%) i Holandiji (+1,5%).\n“Radnici u šest zemalja EU su u goroj situaciji nego što su bili pre 10 godina. Lideri EU vole da se hvale takozvanim oporavkom, ali za milione radnih ljudi u mnogim zemljama EU kriza nije gotova”, izjavila je zamenica generalnog sekterata Evropske konfederacije sindikata (ETUC) Ester Linč.\nOna je dodala da “EU mora da učini mnogo više za podsticanje povećanja plata i minimalnih zarada i da pruži podršku jačem kolektivnom pregovaranju u gotovo svim zemljama članicama Unije”.\n“Odveo Srbiju na Olimpijske igre, pa položio ispit”\nGuteres: Vjetar ludila zahvata svijet\nSamit pokreta nesvrstanih u Beogradu


Odbrana se protivi merama za članove tužilačkog tima\nTanjug 1. septembra 2021. 11:17\nHAG – Odbrana predsednika i potpredsednika Udružneja veterana OVK Hisnija Gucatija i Nasima Haradinaja usprotivila se danas predlogu Specijalizovnaog tužilaštva Kosova sa sedištem u Hagu da sud dodeli posebne mere zaštite za dva člana njegovog tima u okviru ovog procesa.\nTokom pripremnog ročišta pred početak suđenja Gucatiju i Haradinaju, njihovi branioci su potvrdili da im je poznat identitet tih osoba, a u pitanju su šef istražog odeljenja i šef tima za zaštitu svedoka koji funkcionišu u okviru tog tužilaštva.\nAdvokati smatraju da su oni „profesonalni svedoci“, koji svedoče za tužilaštvo, i da ne treba da imaju pravo na tu vrstu anonimnosti i zaštitne mere kako to traži tužilaštvo.\nTužilaštvo je za njih dvojicu predložilo pseudonime W04841 i W04842, kao i identifikaciju samo uz pomoć njih, tokom svih javnih postupaka, kao i redigovanje imena i identifikacionih informacija iz javne evidencije suda.\nMere zaštite njihovog identiteta su neophodne, jer bi, prema stavu tužilaštva, u suprotnom mogla da bude ugrožena efikasnost istrage, kao i jer bi ih stavilo u rizik imajući u vidu klimu zastrašivanja svedoka na Kosovu, sa kojima su inače u interakciji.\n„Oni su uključeni u aktivnosti koje bi im postale teže, ako bi njihova imena bila obelodanjena, zato su tražene mere da bi na bezbedan način mogli da obavljaju svoj posao, pogotovo jer kontaktiraju i sa sveocima iz drugih predmeta. Sve to može da ima snažan efekat i posledice i po druge svedoke“, naveo je zastupnik tužilaštva.\nHaradinaj i Gucati su se dobrovoljno odrekli prava da učestvuju u ovom ročištu, na kojem ih zastupaju po tri advokata, a ročište se održava pred tročlanim sudskim većem koje će im suditi, kojim predsedava sudija Čarls Smit.\nZaštitine mere za pomenuta dva svedoka su prva tačka dnevnog reda o kojoj se danas raspravlja.\nOni su u pritvoru u Hagu od hapšenja 25. septembra 2020. na Kosovu.


Sve publikacije, Kako pospešiti umrežavanje?\nVaša lokacija / Beogradski centar za bezbednosnu politiku / Publikacije / Sve publikacije / Kako pospešiti umrežavanje? /\nAutor: Vanja Dolapčev\nTeme: Civilno društvo, Srbija i EU\nBroj preuzimanja: 579\nTema konferencije je bila umrežavanje mreža organizacija civilnog društva iz Srbije i Evropske unije (EU), kao mogući put ka finansijskoj održivosti trećeg sektora. Na konferenciji su učestvovali predstavnici organizacija civilnog društva iz Srbije i inostranstva, kao i predstavnici mreže Euklid.\nU organizaciji nevladinih organizacija Centra za razvoj neprofitnog sektora, Urban In, Edukativnog centra Roma, kao i mreže Euklid, 20. maja, u beogradskom „Sava centru“ održana je završna konferencija povodom projekta „Učiniti da umrežavanje radi: osposobiti civilno društvo da bude finansijski održivo kroz evropsku saradnju“. Tema konferencije je bila umrežavanje mreža organizacija civilnog društva iz Srbije i Evropske unije (EU), kao mogući put ka finansijskoj održivosti trećeg sektora. Na konferenciji su učestvovali predstavnici organizacija civilnog društva iz Srbije i inostranstva, kao i predstavnici mreže Euklid.\nIvana Ćirković, iz Vladine Kancelarije za saradnju sa civilnim društvom je označila umrežavanje kao neophodno kako bi se čuo ujedinjeni glas civilnog društva. Nagalasila je i potrebu saradnje sa evropskim mrežama, kao i korisnost IPA fondova. Filipo Adrai, izvršni direktor mreže Euklid, istakao je da ova mreža ne daje pomoć, već podršku organizacijama civilnog društva u Srbiji u razmeni ljudi, iskustava, kao i kroz brifinge, seminare i ovakve konferencije.\nNaredni deo Konferencije je bio posvećen prezentacijama učesnika u programu razmene. Ispred Beogradskog centra za bezbednosnu politiku, svoje utiske i iskustva sa programa razmene izneli su Marko Savković i Nataša Vunš, čiji je gost u Nemačkom savetu za spoljne poslove Marko bio u februaru 2011. Tokom Konferencije bio je postavljen tzv. „Zid posvećenosti“ (Wall of Commitment) na kom su učesnici konferencije mogli da predlože svoje potencijalne projekte i tako zatraže podršku mreže u njihovom sprovođenju.\nTreći deo konferencije bio je posvećen panel diskusiji na kojoj su predstavljeni projekti „Ojačati Srbiju - EU dijalog civilnog društva“ i projekat „Tehničke podrške civilnim društvima“ (TACSO). Sergej Vujačić iz „TACSO Srbija“ je predstavio i projekat „TACSO 2“ koji počinje u avgustu 2011. godine i koji će umesto dosadašnjeg nacionalnog, funkcionisati na regionalnom nivou.\nUčesnici su se podelili u radne grupe kako bi se bavili ključnim pitanjima organizacija civilnog društva, kao što su socijalno preduzetništvo, društvena odgovornost preduzeća i umrežavanje. Grupa koja se bavila pitanjem socijalnog preduzetništva je zaključila da je nužno postaviti organizacije civilnog društva kao privatna preduzeća, kao i da je potrebna politika aktivnog zapošljavanja i socijalne politike. Grupa koja se bavila pitanjem društvene odgovornosti preduzeća iznela je jedan od ključnih problema - centralizovanost i postavila pitanje - šta je ono što organizacije civilnog društva mogu da ponude privatnom biznisu? Umrežavanje je bilo pitanje kojim se pozabavila treća grupa koja je iznela zaključak da predstavnici civilnog sektora u Srbiji moraju da preuzimu jaču inicijativu u uspostavljanju mreža.\nLuiza De Amikis, ispred „Euclid network“-a je pozvala učesnike konferencije da svoje potencijalne predloge, komentare i ideje povodom brifinga o finansijskom upravljanju, socijalnom preduzetništvu, umrežavanju, kao i korporativno socijalnoj odgovornosti i socijalnoj filantropiji, pošalju na adresu do 7. juna 2011. godine. Brifinzi se mogu pogledati na sledećoj adresi.


Evropski novinarski centar poziva medije da se prijave za grantove – LocalPress\nEvropski novinarski centar (EJC) i Facebook novinarski projekt (FJP) pokrenuli su fond od tri miliona dolara za podršku stotinama lokalnih i regionalnih evropskih novinarskih organizacija.\nKroz glavni deo sredstava ovog fonda biće podržani angažman medija u zajednici, te će se rešavati hitne poslovne potrebe i olakšati izveštavanje o pandemiji koronavirusa. U dodeli grantova EJC će dati prioritet malim i srednjim medijima koji podržavaju zajednice koje su najviše pogođene krizom. Prijave će biti otvorene od četvrtka, 16. aprila, a novac će biti dodeljen kroz tri zasebna fonda.\nGrantovi po 5.000 evra za pomoć lokalnim medijima u uključivanju zajednica i njihovih kratkoročnih ili jednokratnih inicijativa vezanih za COVID-19. Na primer, ove potpore mogu se koristiti za pokretanje namenskog biltena, stvaranje grupe u zajednici, poduzimanje lokalnog proveravanja činjenica, izveštavanje o podacima bitnim za zajednicu, proizvodnju kratkog štampanog materijala ili organizaciju online događaja. Mogu se prijaviti i freelanceri i/ili grupe freelancera.\nNepovratna sredstva od 10.000 i 25.000 evra usmerena su na pružanje konkretne finansijske podrške medijima za rešavanje trenutnih i kritičnih poslovnih potreba. Ova sredstva mogu se koristiti za nadoknadu izgubljenog prihoda od prodaje, finansiranje alternativne distribucije štampe, za pokrivanje ključnih organizacijskih troškova i za angažovanje freelancera koji će zameniti uposlenike za vreme bolesti.\nNepovratna sredstva od 50.000 evra za podršku inovativnog i korisnog tehnološkog novinarskog izveštavanja o pandemiji, ili tehnološkim projektima sa potencijalom za razvoj. Ovi grantovi mogu se koristiti za olakšavanje saradnje između lokalnih izdavača, za detaljne projekte prikupljanja i baza podataka, za organiziranje pomoći unutar zajednica, za popunjavanje praznina u programima lokalnih televizija i za razvoj aplikacija za uključivanje lokalnih zajednica.\nLinkovi za informacije: https://ejc.net/grants i https://www.facebook.com/journalismproject/


ARTinfo - Želimir Altarac - Čičak preminuo od posljedica koronavirusa\nŽelimir Altarac - Čičak preminuo od posljedica koronavirusa\nJedan je od najznačajnijih i najutjecajnijih kreatora sarajevske glazbene pozornice Želimir Altarac-Čičak i dobitnik priznanja "Počasni građanin Grada Sarajeva", preminuo je nakon borbe s koronavirusom tokom noći. Tu tužnu informaciju potvrdila je njegova supruga Edina Gugać.\nOn je bio smješten je u Respiratorni centar – zgrada stare hirurgije na KCUS-u i uprkos borbi ljekara, on je preminuo. S korona virusom borio se mjesec dana, a po riječima njegove supruge, 19. ožujka je prebačen na Podhrastove da bi ga potom 22. ožujka prebacili u Respiratorni centar, javlja N1.\nŽelimir Altarac Čičak rođen je 21. kolovoza 1947. godine u Sarajevu. Jedan je od najznačajnijih i najutjecajnijih kreatora bosanskohercegovačke i sarajevske muzičke scene, pionir disk-džokejstva, urednik i voditelj mnogih popularnih radijskih i televizijskih emisija, promotor i organizator velikih rock spektakala, publicist i animator rock kulture, inicijator mnogih glazbenih manifestacija koje su postale tradicionalne.


Predstavljajući izveštaj realizovanih aktivnosti u protekloj godini i planove za 2020. godinu, Savet je zaključio da je suficit u 2019. godini u razmeni IKT usluga najveći suficit u razmeni bilo koje robe ili usluge iz Srbije i da doprinosi rastu BDP oko 0,6 odsto, što predstavlja 15 procenata ukupnog rasta.\nPremijerka je istakla da je tokom poslednje dve godine prioritet vlade bio promocija podsticaja, stvaranje uslova za dobro poslovno okruženje i razvoj startap preduzetništva. Ocenila je da će za unapređenje poslovnog okruženja i dalji razvoj ovog sektora, veliki značaj imati i usvojena uredba kojom se definišu kriterijumi za odobravanje boravka u Srbiji za inostrane osnivače inovativnih startapova i investitore.\nMinistar prosvete, nauke i tehnološkog razvoja Mladen Šarčević objasnio je da je da je za kupovinu računara za škole širom Srbije izdvojeno 860 miliona dinara, što je, kako je istakao, prvi korak za unapređenje ove oblasti. On je ocenio da je program informatičke pismenosti u školama podignut na najviši mogući nivo, i da je do kraja naredne godine planirano i uvođenje 10.000 novih digitalnih učionica.\nVlada Srbije je, kako je objasnila premijerka, usvojila više strategija u oblasti inovacionih tehnologija, među kojima je i Strategija razvoja veštačke inteligencije u Srbiji od 2020. do 2025. godine, na čijoj se implementaciji već radi. Ona je istakla da su u pripremi i strategija pametne specijalizacije i strategija industrijskog razvoja, čije se usvajanje uskoro očekuje, a kojima će biti nastavljeno stvaranje neophodnih uslova za razvoj privrede i poslovnog okruženja i osnaživanje inovativnog sektora.


ŽELEZNIČKI KORIDOR 10 U SRBIJI JE KIČMA ZAPADNOG BALKANA Prioritet ulaganje u taj vid povezivanja u regionu, kaže Zakonjšek | Biznis.rs\n20.10.2020 19:23 Autor: Julijana Vincan 0\nŽeleznički Koridor 10 u Srbiji je kičma Zapadnog Balkana, ističe direktor Stalnog sekretarijata Transportne zajednice Matej Zakonjšek i navodi da će prioritet biti ulaganje upravo u...\nŽeleznički Koridor 10 u Srbiji je kičma Zapadnog Balkana, ističe direktor Stalnog sekretarijata Transportne zajednice Matej Zakonjšek i navodi da će prioritet biti ulaganje upravo u taj vid povezivanja u regionu.\nNa vebinaru „Agenda povezivanja za Zapadni Balkan – značaj za Srbiju“, Zakonjšek je izjavio da je u tom smislu ključna uloga Srbije kao najveće zemlje regiona, s obzirom da je prvi prioritet Sekretarijata Transportne zajednice investiranje u železnicu, odnosno, obnova postojećih železničkih linija i izgradnja novih.\nZakonjšek je napomenuo da je ključno da železnica bude povezana i sa vodenim putevima. Dodao je da Srbija ima konkretne projekte, a da je, što se tiče Evropske komisije, noseći projekat da se obezbedi plovnost Dunava i da Sava bude osposobljena za plovidbu.\nNaveo je da je, posle ulaganja u železnicu, drugi prioritet Sekretarijata Transportne zajednice bezbednost na putevima, a treći olakšavanje transporta.\nUkazao je na to da trenutno građani i poslovni operateri predugo čekaju na granicama u regionu, i da su zato potrebne „meke mere“ koje bi omogućile da se stanje promeni.\nNaveo je da su špediteri iz regiona dva puta skuplji od špeditera u EU, jer njihovi kamioni čekaju od sedam do 48 sati da pređu jedan granični prelaz.\n„Prosečan špediter u regionu ima potrebu za pet puta više kamiona da bi obavio isti posao, a to ne znači samo veće troškove, nego i veću emisiju ugljen dioksida i habanje puteva“, rekao je Zakonjšek.\nNaveo je da je tokom kovid krize region pokazao da svi partneri mogu brzo i dobro da sarađuju kada postoji jasno opredeljenje i cilj, i to ilustrovao primerom uspostavljanja takozvanih „zelenih koridora“ za medicinsku opremu.\n„Kad postoji ideja i politička volja stvari se dešavaju vrlo brzo. Treba da održimo taj zamajac i da ti zeleni putevi ostanu zaista zeleni i proširimo spisak roba“, rekao je Zakonjšek.\nNaveo je da je krajni cilj jedan šalter na svakoj granici koji će dramatično skratiti vreme čekanja, i kao dobra primer naveo integrisani granični prelaz između Srbije i Severne Makedonije.\nNaglasio je da je cilj Sekretarijata Transportne zajednice, u čijem članstvu su sve zemlje EU i šest regionalnih partnera na Zapadnom Balkanu potpuna integracija transportnih tržišta regiona unutra zemalja regiona i Zapadnog Balkana sa EU.\nPovezivanje zemalja ZE i regiona sa EU donosi korist\nŠef sektora za saradnju Delegacije EU Ingve Engstrom (Yngve Engström) poručio je da je poboljšanje povezanosti među zemljama Zapadnog Balkana i regiona sa EU jedna od ključnih poluga i zamajaca privrednog rasta koji donosi opipljive koristi građanima Srbije i regiona.\nNaveo je da je EU za projekte povezanosti obezbedila milijardu evra 2015. godine kroz grantove da bi pratila agendu za povezivanje, kao i da je to već donelo opipljive rezultate.\n„Želimo da modernizujemo železnicu u regionu, da se poveća bezbednost na putevima i smanje troškovi održavanja. Želimo da grantove koji su planirani za ekonomski investicioni okvir EU za Zapadni Balkan povežemo sa zajmovima koji se mogu dobiti od evropskih banaka“, kaže Engstrom.\nEngstrom je rekao da ekonomski investicioni plan mobiliše veliki deo finansijskog okvira koje pokriva zemlje kandidate. Dodao je da je jedna ponuda od devet milijardi evra otvorena za ceo Zapadni Balkan.\nKoridor 10 bi „oživeo“ Kraljevo\nDirektor Regionalne privredne komore za Moravički i Raški administrativni okrug Zvonko Tufegdžić kaže da bi obnavljanje železničkog saobraćaja otvorilo i oslobodilo ekonomski potencijal pet okruga koji gravitiraju ka Kraljevu.\n„Otvaranje i obnavljanje pruge koja bi spojila Beograd i Prištinu i poprečne veze između železničkog koridora 10 i 11 značilo bi ponovo oživljavanje železničkog čvora Kraljevo“, rekao je Tufegdžić.\nKako navodi, najveći benefiti od obnavljanja železnice očekuju se u metalskoj industriji koja ima najveći probleme u transportu, zatim automobilskoj industriji, rudarstvu i drvnoj industriji, ali i u turizmu.\nREGION REGIONALNA SARADNJA REGIONALNO POVEZIVANJE SRBIJA ZAPADNI BALKAN ŽELEZNICA\nPRIVREDNICI ZAPADNOG BALKANA TRAŽE OLAKŠANO MEĐUSOBNO POSLOVANJE Komore šest…\nSmanjuje se cena rominga između Zapadnog Balkana i EU


Tanjug 24. septembra 2021. 12:44\nLJUBLJANA – Istražna komisija slovenačke Skupštine nastavila je danas istragu o odgovoru vlade na pandemiju korona virusa, a kao jedan od svedoka pojavio se premijer Janez Janša koji je kritikovao rad Instituta za javno zdravlje (IJZ), navodeći da je ta ustanova bila funkcionalna kao da je u 19. veku.\nJanša je kazao da je iznenađen što je Komisija imenovala bivšeg direktora Instituta Ivana Eržena kao eksperta, budući da je naneo dosta štete dok je bio na čelu te institucije, prenosi slovenački portal 24UR.\n„Na dan kada smo proglasili epidemiju, IJZ je imao zaposleno više od 500 ljudi koji su funkcionisali kao u 19. veku. Nismo imali prave podatke u vreme kada je trebalo da reagujemo. Od marta prošle godine uspostavili smo mrežu gde donosioci odluka mogu da dobijaju podatke neophodne za reagovanje“, rekao je slovenački premijer.\nIstraga je pokrenuta na zahtev opozicionih stranaka, a trebalo bi da istraži reagovanje vlade na epidemiju do marta ove godine.


Maurisio Poketino izjava posle Brajton Totenhem 3 0 | Sport | Fudbal\n17. septembar, 15:10\nVotford, pa Zvezda: Poketino poziva na zbijanje redova u Totenhemu 0 Podeli Podeli na facebook Podeli na twitter Podeli na viber Pošalji na mail\n"Moramo se držati zajedno, nastaviti naporno da radimo i verujemo. Bitno je da podržimo igrače", rekao je menadžer Totenhema posle poraza u Brajtonu (3:0).\nFudbaleri Totenhema su nakon debakla (2:7) u Ligi šampiona u duelu s minhenskim Bajernom, pretrpeli novi težak udarac u Premijer ligi Engleske.\n"Pevci" su deklasirani na gostovanju Brajtonu (3:0), a nakon tog susreta menadžer londonskog kluba Maurisio Poketino je istakao da je sada trenutak da budu snažni, prenela je agencija "Anadolija".\nOsim poraza Totenhem je pogodila i povreda kapitena Iga Ljorisa, koji je napravio veliku grešku u trećem minutu utakmice i omogućio domaćem fudbaleru Nilu Mopaju da dovede svoj tim u vođstvo.\nPrilikom pada na zemlju Ljoris je povredio ruku, a prema prvim navodima britanskih medija, radi se o prelomu.\n"Ovo je težak trenutak, ali nastavljamo dalje. Žao mi je navijača. Nalazimo se u teškom trenutku. Moramo se držati zajedno, nastaviti naporno da radimo i verujemo. Bitno je da podržimo igrače. Nadam se da će sav pritisak biti na meni, a da će igrači biti oslobođeni toga. Sada je trenutak da budemo jaki. Ne smemo potcijeniti situaciju u kojoj se nalazimo. Ali, u vremenima kada nam ne ide dobro, uvek postoji mogućnost da postanemo još jači", rekao je Poketino.\nTotenhem trenutno zauzima šestu poziciju na tabeli s 11 bodova, dok je Brajton na 12. mestu s dva boda manje.\nDo dolaska Crvene zvezde u London 22. oktobra u trećem kolu Lige šampiona, "pevci" će još dočekati Votford tri dana ranije u prvenstvu.\nmaurisio poketino totenhem FK Crvena Zvezda premijer liga brajton liga šampiona


Lajčak i Dodik - Kozarac.ba\nPredsjednik Vlade Republike Srpske Milorad Dodik izjavio je danas u Banjoj Luci da očekuje da će Evropska komisija prihvatiti postojeći dogovor političkih predstavnika u BiH u vezi s reformom policije kao dobar znak da bi se parafirao SSP.\nMiroslav Lajčak smatra da je za sve potrebna samo dobra volja i kompromis. Dodik je nakon sastanka s visokim predstavnikom u BiH Miroslavom Lajčakom rekao da je potpisivanje Sporazuma o stabilizaciji i pridruživanju najvažnije pitanje za zemlju, ističući da bi to BiH ”trajno uputilo ka evropskim integracijama i relativiziralo mnoga pitanja koja danas predstavljaju problem u BiH”.\nPremijer RS-a pozvao je sve relevantne političke faktore u BiH da ulože dodatne napore da bi se što hitnije razriješila postojeća kriza u zemlji i dala šansa evropskim pitanjima BiH.\n“Ako budemo uspješni na ovom prvom pitanju, uvjeren sam da u Briselu postoji spremnost da se ubzano radi na rješavanju zajedničkih pitanja”, ocijenio je Dodik.\nNavodeći da je s visokim predstavnikom imao “relaksirajući razgovor, na kojem se prvenstveno razgovaralo o evropskim pitanjima BiH”, on je kazao da ga je Lajčak informirao o posljednjim razgovorima s predstavnicima Evropske unije (EU) u Briselu i “dobroj šansi da se razriješe određena pitanja važna za put BiH ka evropskim integracijama”.\n“Naravno, potrebno je da prvo riješimo aktuelnu političku krizu u BiH, da riješimo pitanje poslovnika o radu parlamenta BiH i pitanja u vezi s funkcionisanjem Savjeta ministara BiH”, naveo je Dodik.\nVisoki predstavnik u BiH Miroslav Lajčak izjavio je da je “povratak BiH na evropski put i nastavak tog puta najbolji odgovor na sve probleme s kojima se zemlja danas suočava”.\nKazao je da namjerava sve političke lidere u BiH direktno informirati o svojim razgovorima sa zvaničnicima Evropske komisiije u Briselu.\nLajčak je naglasio da je zvanični Brisel pozdravio Mostarsku deklaraciju i prošlonedjeljni dogovor političkih lidera u Sarajevu o reformi policije, navodeći da to otvara novi korak ka parafiranju Sporazuma o stabilizaciji i pridruživanju.\nOn također smatra da je prije svega potrebno razriješiti postojeću političku krizu u BiH i napominje da će zbog toga nastaviti razgovore s vodećim bh. liderima.\n“Imamo prostor i priliku ne samo da se prevaziđe trenutna politička kriza već da se ide dalje evropskim putem. Sve je u rukama političkih lidera u BiH”, naveo je visoki predstavnik. Prema njegovim riječima, za rješenje postojeće krize potrebni su dobra volja i kompromis.


Uživo sa E3 2015 prezentacije za novinare: Tom Clancy’s The Division - PLAY!\nUživo sa E3 2015 prezentacije za novinare: Tom Clancy’s The Division\nImali smo prilike da se danas oprobamo u nekoliko Ubisoftovih igara a prva na dnevnom redu je bila Tom Clancy’s The Division.\nThe Division je inicijalno zamišljen kao pucačina iz trećeg lica u otvorenom svetu koja ima elemente istraživanja i preživljavanja. Priča je da je izbila velika epidemija smrtonosnog virusa koja je izazvala kolaps svih država i institucija i vi ste deo ekipe koja treba da pokuša da vrati neku vrstu poretka u svetu. Na ovogodišnjem E3 je prikazano kako će izgledati gameplay u takozvanim Dark zones, odnosno lokacijama na koje timovi igrača ulaze na sopstveni rizik, lokacijama koje su najviše pogođene epidemijom virusa, i u kojima se susreću s drugim timovima igrača ali i različitim drugim neprijateljima. Najčešći cilj ulaska u Dark zone je pronalaženje arifakta koji mogu biti bitni za dalji razvoj priče, ali treba imati u vidu da njih i drugi traže, praktično je ovo najbitniji PvP deo igre The Division.\nIako smo deo ove igre videli tokom Ubisoft konferencije bilo je mnogo interesantno uzeti džojped u ruke i oprobati se u realnoj borbi. Podeljeni smo u timove od po tri člana, pri čemu je svaki tim imao uniformne članove – opšteg specijalca, snajperistu i demolition eksperta. Cilj je bio da uđemo u Dark zone koji predstavlja izolovani deo Menhetna, nađemo određene informacije, pozovemo helikopter za izvlačenje i uspemo da odbranimo lokaciju za sletanje dok isti ne dođe. Jedina poteškoća je bila što su isti zadatak imali i drugi timovi sa istog štanda. The Division se baš značajno oslanja na timski rad, pa tako treba lečiti svoje saigrače, ukoliko saigrača upucaju morate doći do njega i vratiti ga u borbu inače će posle nekog vremena umreti, a sam uspeh najviše zavisi od dobre organizacije tima kako da se pokriju svi potencijalni pristupni putevi neprijatelja i kada treba uskočiti da se pomogne saigraču pre nego što nastrada.\nIgru smo probali na Xbox One konzoli, i iako lično nisam preveliki fan pucačina na konzolama mora se priznati da The Division ima veliku perspektivu baš iz razloga što ključ uspeha isključivo leži u timskom radu. Za sada je bitno naglasiti i da je zvaničan datum izlaska 8. mart 2016. godine i da će se pojaviti za PC, kao i Xbox One i Playstation 4.\nPogledajte par high-res fotki koje je pripremio Ubisoft:\nRelated Items:E3, E3 2015, The Division, Tom Clancy’s, Tom Clancy’s The Division, Ubisoft, uživo sa e3\nDodatni sadržaj za Assassin’s Creed Valhalla nas vodi u Francusku i Irsku\nRainbow Six Siege dolazi na Xbox Game Pass, iako Ubisoft ima svoj pretplatnički servis\nAssassin’s Creed Valhalla sistemski zahtevi otkriveni – SSD kao minimum


VLADIMIR LUČIĆ: "Telekomu u interesu zdrava konkurencija, to nas čini boljim i uspešnijim" | Novosti.rs\n- Postojanje konkurencije nije pretnja Telekomu Srbija, naprotiv, nama je u interesu da imamo zdravu konkurenciju sa kojom ćemo se nadmetati u fer tržišnim uslovima, jer samo tako možemo kao kompanija da stalno budemo bolji, da uvodimo inovacije, da se menjamo i napredujemo - poručio je generalni direktor Telekoma Vladimir Lučić.\nPrvi čovek srpskog državnog lidera u telekomunikacijama naglasio je da ova kompanija praktično od svog osnivanja zapravo sarađuje sa konkurencijom, da pune dve decenije ne primer iznajmljuje svoju infrastrukturu svom direktnom konkurentu SBB-u, a da će sada slično biti i sa Telenorom.\n- Telekom Srbija želi da bude lider na tržištu, kako u Srbiji tako i u celom regionu bivše Jugoslavije, ali to podrazumeva postojanje konkurencije, od koje samo očekujemo poslovanje i ponašanje u skladu sa principima fer, zdrave i normalne, tržišne utakmice. Samo tako ćemo i mi iz dana u dan biti sve bolji - objasnio je Lučić u gostovanju na TV Happy.\nNosioci nove budućnosti\nTelekom Srbija je osnovao posebni fond za podršku takozvanom startap preduzetništvu, koj će početi sa radom u septembru, najavio je Vladimir Lučić. “Mi smo prva kompanija koja osniva ‘corporate venture kapital’ fond za podršku startapima, u skladu sa novim zakonom koji to omogućava”, naglasio je on. Ovaj fond će predvoditi profesionalni menadžment, koj će ocenjivati i podržavati nabolje ideje mladih talentovanih preduzetnika i inovatora pre svega u digitalnim oblastima. “Probaćemo da budemo nosioci nove budućnosti”, poručio je prvi čovek Telekoma.\nŠto se tiče regionalnih ambicija Telekoma - da se uspostavi kao lider u pružanju pre svega sportskih sadržaja, pa će na kanalima Arena Sporta biti "prvi put u istoriji najbolji sport na jednom mestu" od engleske Premijer lige, španske Primere, italijanske Serije A preko Lige šampiona i Lige Evrope do NBA - Lučić je objasnio poslovnu strategiju.\n- Poslovno, mi ćemo se u regionu bivše Jugoslavije razvijati i povećavati naše prihode i dobit kroz tri aspekta. Prvi aspekt je povećanje broja korisnika Telekoma tamo gde smo direktno prisutni kao operater, a to su Srbija, BiH i Crna Gora. Drugi aspekt je očekivano značajno povećanje broja gledalaca kanala Arena Sport u ponudi drugih operatera, što je slučaj u Severnoj Makedoniji, Hrvatskoj i Sloveniji. A treći aspekt našeg poslovnog razvoja u regionu jeste da ćemo preko najboljih i najatraktivnijih sportskih sadržaja značajno povećati prihode od oglašavanja, odnosno prodaje reklamnog prostora - objasnio je generalni direktor Telekoma.\nKako je istakao, svako domaćinstvo od Triglava do Đevđelije želeće da gleda Arenu Sport, jer takvu ponudu nema niko, a kada na to dodamo snažna ulaganja u serijsku produkciju, u serijski program koji se pravi na svetskom nivou, jasno je da će Telekom postati pravi regionalni lider u proizvodnji atraktivnih medijskih sadržaja.\n- Mi sada dolazimo u situaciju koja jeste prirodna za nas, da Telekom Srbija bude lider u regionu - zaključio je Vladimir Lučić.


Rusija izlazi iz Sporazuma o otvorenom nebu 18. decembra - 18.06.2021, Sputnik Srbija\nRusija će izaći iz Sporazuma o otvorenom nebu 18. decembra 2021. godine, navodi se u saopštenju ruskog Ministarstva inostranih poslova. 18.06.2021, Sputnik Srbija\nMoskva je poslala državama, potpisnicama Sporazuma, obaveštenje o svom izlasku iz navedenog dogovora. Za raspad sporazuma, ona je optužila SAD.MIP smatra da je izlazak Rusije iz ovog sporazuma pokazao da su pokušaji da se dobije jednostrana prednost, ignorišući interese i zabrinutost Moskve, osuđeni na neuspeh.„Očekivanja da će Zapadu „tehnička prednost“ omogućiti da pretekne Rusiju, da je ostavi na marginama, nisu se opravdala. To je bio slučaj i sa prelaskom na digitalne tehnologije tokom realizacije Sporazuma o otvorenom nebu – to su aktivno promovisali Amerikanci, a na kraju je naša država pretekla zapadne partnere za 8-9 godina. To će se desiti i sada kada SAD ruše Sporazum, računajući na nacionalna tehnička sredstva kontrole“, navodi se u saopštenju.Podsetimo, ruski predsednik Vladimir Putin potpisao je nedavno zakon o poništavanju Sporazuma o otvorenom nebu koji je takođe bio potpisan 1992. godine. SAD su izašle iz sporazuma u novembru prošle godine.Pročitajte još:\n15:36 18.06.2021 (Osveženo: 01:15 26.08.2021)\n© Sputnik / Vitaliй Anьkov / Uđi u foto-galerijuAvion\nRusija će izaći iz Sporazuma o otvorenom nebu 18. decembra 2021. godine, navodi se u saopštenju ruskog Ministarstva inostranih poslova.\nMoskva je poslala državama, potpisnicama Sporazuma, obaveštenje o svom izlasku iz navedenog dogovora. Za raspad sporazuma, ona je optužila SAD.\nMIP smatra da je izlazak Rusije iz ovog sporazuma pokazao da su pokušaji da se dobije jednostrana prednost, ignorišući interese i zabrinutost Moskve, osuđeni na neuspeh.\n„Očekivanja da će Zapadu „tehnička prednost“ omogućiti da pretekne Rusiju, da je ostavi na marginama, nisu se opravdala. To je bio slučaj i sa prelaskom na digitalne tehnologije tokom realizacije Sporazuma o otvorenom nebu – to su aktivno promovisali Amerikanci, a na kraju je naša država pretekla zapadne partnere za 8-9 godina. To će se desiti i sada kada SAD ruše Sporazum, računajući na nacionalna tehnička sredstva kontrole“, navodi se u saopštenju.\n„Zapadne kolege su odavno trebale da shvate: ne može se osigurati bezbednost bez uzimanja u obzir interesa bezbednosti Rusije i njenih saveznika. Efikasan odgovor ćemo uvek imati. Međutim, najbolje bi bilo da zajedno konstruktivno radimo na jačanju evropske i globalne bezbednosti, opirući se na iskustvo višegodišnje plodne saradnje država u okviru Sporazuma o otvorenom nebu“, zaključeno je u tekstu.


Fudbaleri Totenhema stigli su na stadion Vest Hema gde će igrati gradski derbi, a ujedno će i na klupi Sparsa debitovati Žoze Murinjo.\nPortugalski stručnjak je u centru pažnje susreta dva tima iz glavnog grada, te se svaki njegov korak prati na stadionu "čekićara".\nTakav je bio i sam dolazak Murinja na stadion. Portugalski stručnjak je prolazio kraj dece koja će izaći na teren sa fudbalerima dva tima i učinio im dan nezaboravnim. Rešio je da se pozdravi sa svakim detetom koji su sa gotovo nevericom gledali "gospodina Posebnog", a Murinjo nije mario za to što su bili u dresovima gradskog rivala.\nTrener Reala Zinedin Zidan održao je konferenciju za medije uoči utakmice ovog kluba i Selte u subotu od 21 sat.


Crveni krst u školama na obeležavanju Dečije nedelje - Srbobran Danas\nCrveni krst u školama na obeležavanju Dečije nedelje\nBrojne ustanove i organizacije u opštini Srbobran ovu nedelju posvetile su deci, a kako i ne bi kad traje Dečija nedelja. Tim povodom angažovala se i lokalna organizacija Crvenog krsta sprovodeći dve akcije u jednom danu.\nU Osnovnoj školi „Vuk Karadžić“ održani su časovi Prve pomoći, prvo program prilagođen mlađim osnovcima (od 1. do 4. razreda), a zatim i malo ozbiljnije predavanje za đake viših razreda (od 5. do 8.). Predavanje su vodile dve dame, volonter Crvenog krsta Jovana Mrkšić, i lekar Doma zdravlja „Dr Đorđe Bastić“, Nataša Kajić, koja je i licencirani predavač Crveog krsta u domenu Prve pomoći.\nOne su deci prvo govorile o prevenciji, kako ne bi dolazilo do povreda, pričalo se o zdravlju i adekvatnim životnim navikama, a zatim su prikazale radnje potrebne da se sprovedu kako bi se obezbedile različite vrste povreda. Između ostalog, đacima je posebno bila zanimljiva pokazna vežba „Kraljevska stolica“, način nošenja osobe kojoj su povređene noge.\nOdržana je i „Trka za srećnije detinjstvo“, ali kako vremenski uslovi nisu dozvolili da se trči u parku, ona je premeštena u sportske sale obe srbobranske škole. Trčala su deca 4. i 8. razreda, za koje je lokalna samouprava obezbedila sokove i čokoladice za sve učesnike.\nSekretar Crvenog krsta, Goran Radovanović, poželeo je đacima Osnovnih škola „Vuk Karadžić“ i „Jovan Jovanović Zmaj“ srećnu Dečiju nedelju, zamolio ih je da vode računa o svom zdravlju, pogotovo da povedu računa da se ne povrede tokom igre, a poseban akcenat je stavio na bavljenje sportom, jer sport pomaže pravilnom razvoju. Radovanović se zahvalio i samim školama, direktoricama i nastavnom kadru, jer su rado uzeli učešće u održanim akcijama. Kako kaže, zadovoljstvo mu je sarađivati sa osobama koje razumeju da je u obrazovanje dece potrebno uključiti i neke programe koji nisu propisani nastavim planom, ali obogaćuju dečije umove korisnim znanjima i veštinama.


Sve što treba da znate o pravilnom unosu vitamina D | Luftika\nSve što treba da znate o pravilnom unosu vitamina D\nVitamin D može da se svrsta u sinonim za dobro zdravlje, zbog njegovog ogromnog uticaja na sveobuhvatno zdravstveno stanje čovekovog organizma. Dokazano je da je vitamin D od presudnog značaja za imunitet, a u doba globalne pandemije virusa, jačanje našeg odrambenog mehanizma treba da bude prioritetnije nego ikada.\nPostoji pregršt dostupnih informacija o konzumiranju vitamina D, a u nastavku razjasnićemo nedoumice i u jedan tekst sakupiti sve one informacije koje treba da znate o pravilnom unosu vitamina D.\nAko ispoštujete ova 3 pravila vakcina će se bolje "primiti", stručnjaci…\nSpecifično vitamin D jača imuni sistem, podstiče pravilan razvoj kostiju, rast zuba, dobar rad mišića i nervnog tkiva. Utiče na apsorpciju minerala fosfora i kalcijuma iz digestivnog trakta, a zatim ih skladišti u skeletni sistem pospešujući njegov razvoj.\nOva simbioza dva minerala u svojoj koegzistenciji sačinjava najveći deo ljudskog skeleta – oko 99% kalcijuma i 85% fosfora u organizmu nalazi se u kostima.\n1% kalcijuma se nalazi u cirkulaciji i veoma je važan za nervnu regulaciju, mišićne kontrakcije i srčanu funkciju, dok ostatak fosfora učestvuje u svim metaboličkim procesima u organizmu.\nKako se unosi vitamin D i u kojoj meri?\nZanimljivo je da D vitamin naše telo proizvodi kada je izloženo sunčevoj svetlosti, i to je naš primarni izvor iz kojeg se “hranimo” ovim vitaminom koji često nazivaju i vitaminom Sunca.\nDovoljno je 15 minuta dnevne izloženosti sunčevom svetlu za preporučljiv dnevni unos vitamina D, bez krema sa velikim zaštitnim faktorom koji će smanjiti ultravioletno (UV) zračenje.\nPored sunčevog izvora energije postoji i hrana koja u manjoj meri sadrži ovaj vitamin, a u nju spadaju – riba, riblje ulje, sojino mleko, goveđa jetra, jegulja, punomasni mlečni proizvodi, ceđena narandža, žumance, pečurke i kvasac.\nIpak, konzumacijom ovih namirnica nećemo uneti preporučenu dnevnu količinu, pogotovo tokom zimskih i jesenjih dana kada se sunce reko pojavljuje, a to su sezone u kojima najviše gubimo vitamin D iz organizma.\nStoga stručnjaci savetuju svakodnevni unos suplemenata u vidu tableta, kapsula ili ulja, a dnevna doza vitamina D kreće se u zavisnosti od uzrasta i izražena je u internacionalnim jedinicama, što je na etiketika sraćeno sa “IJ” ili “IU” – u dečijem dobu oko 400 IJ, u odraslom 600 IJ, a u starijem dobu oko 800 IJ.\nTrudnice, dojilje i ljudi sa određenim zdravstvenim problemima mogu imati povećanu potrebu za vitaminom D, pa će tako unositi onoliko vitamina koliko im lekar preporuči u odnosu na njihovo zdravlje. Svakako savetujemo da se savetujete sa doktorom ili farmaceutom o najoptimalnijoj suplementaciji za vaš organizam.\nVitamin D je rastvorljiv u mastima, pa se preporučuje da ga uzimate uz hranu koja je bogata zdravim mastima poput maslinovog ulja, maslaca ili avokada.\nKoje su posledice nedovoljnog unosa vitamina D?\nUkoliko u maloj meri unosimo vitamin D, posledice se ogledaju u mekim, krhkim i tankim kostima, a mogu izazvati rahitis kod dece koji nastaje nedovoljnom mineralizacijom organizma, kao i osteomalaciju koja predstavlja sličan poremećaj mineralizacije kostiju kod odraslih.\nPostoje razna istraživanja koja su dovela u vezu nedostatak vitamina D i češće pojave infekcija respiratornog sistema i virusa, kao i malignih oboljenja. Poražavajući podatak je da hipovitaminozom vitamina D zahvaćeno od 40% do 50% svetskog stanovništva!\nKoje su posledice prevelikog unosa vitamina D3?\nKada sagledamo sve informacije lako ćemo zaključiti koliko je neophdono unositi vitamin D, prirodnim putem, hranom ili dodacima ishrani. Međutim, u velikim dozama smatra se najtoksičnijim vitaminom, stoga je važno napomenuti da preveliki unos vitamina D takođe može imati negativne posledice po naše zdravlje.\nU zavisnosti od količine prekomerne doze vitamina, mogu se javiti depresija, gubitak težine, povraćanje, prekomerna žeđ, visok krvni pritisak a u težim slučajevima oštećenje bubrega i zastoj u fizičkom i umnom razvoju.\nUmerenost je osobina koju trebamo negovati, jer je i voda u velikim količinama toksična za naš organizam, tako da se ne treba voditi logikom da što više unosimo zdravih nutritiva bićemo zdraviji. Preporučena doza postoji za svaki vid leka ili suplementa, stoga uvek pratite upustva vašeg lekara ili farmaceuta.\nKoji su glavni oblici vitamina D za čoveka?\nGlavni oblici vitamina D bitnih za čoveka su vitamin D2 (ergokalciferol) i vitamin D3 (kolekalciferol). Vitamin D2 potiče iz biljnih izvora i često se dodaje namirnicima poput mleka, žitarica i voćnih sokova, dok se vitamin D3 nalazi u hrani životinjskog porekla.\nPreporučljivo je da bilo koji oblik vitamina D, i gotovo svih drugih vitamina konzumiramo tokom ili nakon jela, jer je tada proces apsorpcije najaktivniji i samim tim iskoristivost nutritiva je najveća.\nVitamin D protiv Korona virusa – šta znamo za sada?\nSavet stručnjaka je da dodatno konzumiramo vitamin D onda kada nismo često napolju ili nosimo odeću koja pokriva veći deo kože. U slučaju globalne pandemije virusa koji je proizveo masovni karantin, vitamin D se preporučuje za konzumaciju više nego ikada.\nIstraživanja vezana za bilo koji aspekt korona virusa i dalje traju, međutim ono što se pouzdano zna je da je nizak nivo vitamina D3 povezan sa rizikom razvoja težeg oblika Kovida-19.\nPremda ovaj vitamin neće pomoći osobi sa težim zdravstvenim stanjem usled virusa, D vitamin poseduje moć jačanja imuniteta koji može direktno uticati da se lakše preleži virus bez ozbiljnijih posledica po zdravlje.\nUz kombinaciju sa suncem, hranom i dodacima ishrani možemo biti prilično sigurni da unosimo dovoljne količine vitamina D, ali ako želimo da se potpuno uverimo u to, možemo uraditi analizu krvi koja će jasno ukazati da li se njegova količina nalazi u okviru previđenih parametara.\nDakle, sve ono što je preporučljivo za unos D vitamina preporučuje se i kao svakodnevna rutina koja pospešuje celokupno zdravlje čoveka, a jak i otporan organizam čuva nas od mnogih spoljašnih faktora koji teže da naruše našu vitalnost.\noznakelepa koža saveti lepota vitamin d zdravlje


Tip dana: Flora – Partizan: Da li je Talin taličan za Partizan? – Kladjenje.rs\nHomeTip DanaTip dana: Flora – Partizan: Da li je Talin taličan za Partizan?\nTip dana: Flora – Partizan: Da li je Talin taličan za Partizan?\n25 Novembra, 2021 Peca Tip Dana 0\nU 5. kolu LIge konferencija crno-beli putuju u Estoniju. Malo ko je mogao da predvidi da će se Partizan pred kraj jeseni naći u ovom baltičkoj zemlji. Estonski šampion, Flora iz Talina, ugostiće srpskog vicešampiona i lidera Superlige u četvrtak u neobičnom terminu, od 16.30.\nFlora: Biljke ne vole zimu, Estonci ostaje da sanjaju proleće\nMalo ko je očekivao estonski tim u grupnoj fazi nekog od evropskih kupova. Uvođenje novog takmičenja, Lige konferencija, dalo je šansu ekipama, pre svega šampionima zemalja sa slabijim koeficiejntom, da igraju do početka zime u Evropi. Pored Flore, to je uspelo i Linkolnu sa Gibraltara, pa je UEFA, čini nam se, uspela u nameri da što više zemalja uvede u ciklus kada je grupna faza u pitanju. Nešto slično urađeno je i kada je EURO u pitanju, pa smo na prethodna dva Evropska prvenstva viđali selekcije koje ranije nisu bile ni blizu plasmana u završnicu, Albaniju, Severnu Makedoniju, a velike zasluge za to nosi i Liga nacija, još jedno novo tamičenje, ali za reprezentacije.\nFlora se nije obrukala u prva četiri kola. Jesu još bez pobede, ali su namučili i Gent na svom stadionu i Partizan u Humskoj, dok su protiv kiparskog Anortozisa igrali dva puta nerešeno, oba puta 2:2. Njihove šanse za prezimljavanje u Evropi nisu velike, ali postoje. Neophodno bi bilo da pobede u oba preostala meča, a da Partizan ne osvoji više od jednog boda, ali znajući da su im preostali rivali srpi viceprvak i Gent u Belgiji, smatramo da su se pomirili sa sudbinom da će sa Evropom, za ovu sezonu, završiti 9. decembra kada gostiju Gentu.\nMeđutim, ova sezona može biti prekretnica kada je ovaj klub u pitanju. Sakupili su nešto bodova, tokom kvalifikacija i sada u grupi, pa će na žrebu narednog leta imati nešto lakši posao, bar na početku. Da bi se sve to ostvarilo, najbolje bi bilo da ponovo budu šampioni, a trenutno su drugi na tabeli, zaostaju za gradskim rivalom Levadijom četiri boda. Ukoliko bi odbranili ttulu, taj evropski put bi bio znatno lakši, pošto ispadanje ne bi automatski bio i kraj kvalifikacija. Drugoplasirani estonski tim ide u kvalifikacije za Ligu konferencija, a tu propusta ne sme biti, i jedan poraz u dvomeču znači i kraj evropskog puta. Do kraja sezona je ostalo malo utakmica, samim tim i malo nade da mogu prestići Levadiju. Doduše igraće još dva puta sa njima, jednom u plej ofu, pa eto šanse za Floru.\nU Beogradu smo videli jedan čvrst tim koji je čak i napao Partizan na startu meča. Flora je tada bila oslabljena neigranjem najboljeg strelca Rauna Sapinina, fudbalera koji je postigao tri od četiri gola Flore protiv Anortozisa, onaj preostali pogodak delo je iskusnog Sergeja Zenjova. Floru ne krasi baš preterana efikasnost, oni su u dve poslednje utakmice slavili sa 2:0 protiv Legiona i 1:0 protiv Kaljua, a su imali i jednu rapsodiju, kada su Tameku dobili sa 9:0.\nPartizan: Umorni i izranavljeni crno-beli žele što pre da overe evropsko proleće\nZa Partizanom je paklenih pet meseci. Letos su morali da odigraju šest teških utakmica u kvalifikacijama, putovali od Sočija na Crnom moru, gde su igrali sa ruskim predstavnikom, sve do Azorskih Ostrva gde ih je čekala portugalska Santa Klara. Kada su izborili grupnu fazu Lige konferencija, svima je pao kamen sa srca, pošto odavno Partizan nije vezao dve godine bez jeseni u Evropi. Sada je sva prilika da će još jednom prezimiti. Poslednji put to se dogodilo 2017. godine kada su prošli grupu Lige Evrope sa Dinamom iz Kijeva, Jang Bojsom i albanskim Skenderbegom, a zaustavila ih je češka Viktorija iz Plzenja. U grupi Partizan je startovao važnim trijumfom na Kipru, možda i presudnim, a onda su dobili Floru u Beogradu, zahvaljujući golovima Lazara Markovića. U dva meča sa Gentom osvojen je bod, ali je moglo i više od toga. Uglavnom, sa sedam bodova na kontu crno-beli su drugi, ali bi mogli da budu i prvi na kraju, ukoliko Belgijanci kiksnu na Kipru.\nPred ovaj meč Aleksandar Stanojević ima velikih kadrovskih problema. U reprezentativnoj pauzi ostao je bez Bibrasa Natha, koji se požalio na umor dok je nosio dres Izraela, a kasnije je ustanovljeno da ima anemiju i nema fudbal u 2021. godini više za njega. Pred utakmicu sa Vojvodinom u nedelju loše se osećao i standardni štoper Igor Vujačić, a obistinile su se slutnje da je pozitivan na koronu. Povređeni Obradović, Živković i Terzić, a nekoliko fudbalera je rovito, pre svih Marković i Jović, dok je plan je se neki igrači odmore pred finiš polusezone. U nedelju je Partizan izgledao odlično protiv Novosađana i pokazao da je remi sa Proleterom bio samo sticaj okolnosti, loše vreme, povrede i promašeni penal Rikarda.\nUpravo se od odličnog napadača sa Zelenortskih Ostrva očekuju golovi i u Talinu. Pogodio je protiv Vojvodine nakon male pauze, a u strelce se upisao i Holanđanin Kvinsi Menig, koji će sa njim igrati u špicu protiv Flore. U odbrani Stanojević nemašta da kombinuje, štoperi će biti Saničanin i Miletič, a po bokovima će dejstvovati Miljković i Urošević. Dobra je vest da se oporavio Šćekić, pa će on, zajedno sa takođe oporavljenim Zdjelarom, biti opet u tandemu zadnjih veznih. Ispred njih će igrati Danilo Pantić, koji će preuzeti dirigentsku palicu od Natha, a ostaje pitanje ko će još u vezu, Jović, Marković ili Lazar Pavlović, pošto je najavljeno da će Jojić preskočiti ovaj okršaj.\nPartizanu jedan bod overava plasman u nokaut fazu, ali sumnjamo da će se crno-beli zadovoljiti remijem. Čak i da izgubi, ”Valjak” bi imao popravni protiv Anortozisa na svom terenu, ali niko ne želi da se o sudbini odlučuje u poslednjem meču, pošto su još sveža sećanja na Augzburg i pogodak Bobadilje u sudijskoj nadoknadi.\nZanimljiv je da je obema ekipama u ovom trenutku važnije domaće takmičenje. Flora pokušava da odbrani titulu i sustigne prednost Levadije, a Partizan da zadrži prednost ispred Crvene zvezde, koju je stekao, pa da na proleće pokuša da vrati pehar, posle četiri godine, u svoje vitrine. Mada u prvom meču crno-beli nisu bili preterano ubedljivi protiv Estonaca, igrali su taman koliko je trevbalo. Smatramo da će im u Talinu biti lakše, nema opterećenja, a domaćin će se otvoriti i pokušati da iznenadi pred svojim navijačima. U kladionici Mozzartbet pobeda Flore procenjena je kvotom 6.50, remi je 4.40, a pobeda Partizana 1.55. Očekujemo trijumf crno-belih, a on bi mogao da dođe u drugom poluvremenu. Zato pokušajte sa prelazom x/2 za koji je koeficijent 4.40 u kladionici Mozzartbet. Što se tiče golova ne mislimo da će ih biti mnogo, ne više od tri, pa odigrajte kombinaciju 2,0-3 sa kvotom 2.40 u kladionici Mozzartbet.\nDerbi dana: Crvena Zvezda – Ludogorec: Zvezda seče ”Ludu šumu” i pravi proplanak za prolećni piknik u Evropi!\nTiket dana (četvrtak, 25.11.2021.)


Preventivne mere zaštite od požara i racionalne potrošnje vode\nPredsednik opštine Gornji Milanovac i komandant Opštinskog štaba za vanredne situacije opštine Gornji Milanovac Milisav Mirković, uputio je svim poverenicima štaba sa teritorije naše opštine dopis radi preduzimanja preventivnih mera zaštite od požara i racionalne potrošnje vode.\nUsled visokih temperatura u vreme intenzivnog obavljanja sezonskih poljoprivrednih radova neophodno je dosledno primenjivati preventivne mere zaštite od požara na otvorenom prostoru, sprečavanja pojava šumskih požara i racionalne potrošnje vode.\nČlanovi Saveta mesne zajednice, poverenici i zamenici poverenika civilne zaštite na teritoriji svoje nadležnosti, obavezni su da sprovode preventivne mere zaštite od svih vrsta požara dok vlasnici i korisnici poljoprivrednog zemljišta obavezni su da sprovode mere zaštite, koje se odnose na zabranu spaljivanja ostataka posle žetve i upotrebu otvorenog plamena, vatre i žara u blizini zasejanih parcela u vremenu sazrevanja useva do završetka žetve.\nPri obavljanju radova u polju zabranjena je upotreba cigareta, osim na dozvoljenim mestima, udaljenim najmanje 30 metara od mesta rada, koje je snabdeveno posudom sa vodom za gašenje opušaka i palidrvaca.\nTakođe, sve poljoprivredne mašine koje učestvuju u žetvi i transportu strnih useva i slame, moraju biti tehnički ispravne i obezbeđene odgovarajućim sredstvima za gašenje požara.\nZabranjeno je loženje otvorene vatre u šumi i na udaljenosti do 200 metara od ruba šume, izuzev na određenim i za to vidno obeleženim mestima, u skladu sa propisanim merama zaštite od požara. Zapaljivi materijal ne sme se skladištiti na prostoru koji je udaljen manje od 6 metara od objekata a korisnici poljoprivrednih mašina koje učestvuju u žetvi moraju biti tehnički ispravne i obezbeđene odgovarajućim sredstvima za gašenje požara.\nProtivpožarnu stražu dužno je da organizuje: lice koje pretače zapaljive tečnosti ili zapaljive gasove u količini iznad 5 m³; lice koje izvodi radove zavarivanja, rezanja i lemljenja, koristi otvoreni plamen ili alat koji prilikom korišćenja varniči u prostoriji koja nije posebno prilagođena za obavljanje tog posla; organizator javnog skupa ili priredbe na kojoj postoji opasnost od izbijanja požara.\nU sušnom periodu, usled smanjenog izvorišnog kapaciteta vodosnabdevanja stanovništva, obavezna je racionalna potrošnja vode a u uslovima nestašice vode, alternativno vodosnabdevanje raspoloživim potencijalima mesne zajednice.\nZakonom o zaštiti od požara propisane su stroge zabrane i novčane kazne za njihovo nepoštovanje.


Prostran o merama Vlade i poljoprivredi – Portal NAŠE SELO\nAgroekonomista Milan Prostran je ocenio da je Pogram mera za pomoć privredi pogođenoj posledicama epidemije korona virusa potpuno zapostavio potrebe poljoprivrede koja se, kao i ostale privredne grane, suočava sa ozbiljnim problemima.\nProstran je naglasio da država mora odmah da preduzme hitne i konkretne korake kako bi prolećna setva bila nesmetano obavljenja u optimalnom roku.\nTreba odmah isplatiti sve subvencije, premije i direktna davana zaostala iz prošle godine, sve što je ove godine stiglo za naplatu, ako treba dati i akontaciju kako bi poljoprivrednici obavili prolećnu setvu, koja je najskuplji i najvažniji posao, rekao je Prostran.\nPored toga, po njegovim rečima, potrebno je da država pronađe hitno rešenje za plasman ranog povrća i voća, koje proizvođači nemaju gde da prodaju jer su sve pijace zatvorene.\nTreba hitno preuzeti i platiti povrće iz plastenika i staklenika u čiju proizvodnju je uložen veliki novac.\nTakođe hitno treba pronaći i rešenje za problem izazvan zatvaranjem svih pijaca preko kojih su proizvođači plasirali više od 50 odsto voća i povrća, jer ako se to ne uradi mnogi od njih će bankrotirati, istakao je Prostran.\nTagged mere vlade, prostran\n„Pokreni se za Planetu“ slogan je ovogodišnje kampanje Sat za našu planetu (Earth Hour), koja će se održati 27. marta od 20.30 do 21.30h po lokalnom vremenu. Pored poznatog apela za isključivanje dekorativne rasvete na javnim zgrama i gašenja svetala u stanovima na 60 minuta, svetska organizacija za zaštitu prirode WWF ove godine poziva građane […]


Srbija nastavlja pregovore, EU odlučno za proširenje\nUčesnici samita u Parizu\nU Parizu je potpisan sporazum o osnivanju Regionalne kancelarije za saradnju mladih, a na marginama samita zemalja članica Evropske unije i Zapadnog Balkana postignut je dogovor o deblokadi pregovora Srbije sa EU.\nEvropski komesar za pregovore o proširenju, Johanes Han, saopštio je da je na samitu država Zapadnog Balkana i država "Berlinske inicijative ", koji se održava u Parizu, postignut sporazum o deblokiranju nastavka pregovora Srbije sa Evropskom unijom.\nNakon što je Velika Britanija iz, kako se tvrdi tehničkih razloga, držala svoj glas suzdržan, danas je iz Londona stigla dozvola da se podrži otvaranje poglavlja 23 i 24 pregovora sa Srbijom.\nTek par sati iza toga, i Hrvatska je, prema poruci koju je na Tviteru objavio komesar Han, ukinula bokadu na za nju sporna poglavlja pregovora.\nU ovom slučaju, Srbija bi na Savjetu ministara spoljnih poslova, zakazanom za 18. i 19. juli, mogla i zvanično da otvori pomenuta poglavlja.\nSamit Zapadni Balkan 2016. već daje rezultate, poručio je evropski komesar, koji, zajedno sa visokom predstavnicom EU, njemačkom kancelarkom i francuskim predsjednikom, prisustvuje svečanom potpisivanju osnivanja Regionalne kancelarije za saradnju mladih od strane lidera država regiona.\nMoguću dobru vijest za pregovore Srbije je na neki način najavio i premijer Aleksandar Vučić na putu za Pariz, a imajući u vidu i obećanje novih predsjedavajućih Savjetom ministara EU, Slovaka, koji su deblokadu pregovora Srbije podvukli kao jedan od hitnih prioriteta...\nInače, današnji skup je bio još jedna prilika da se, danas možda važnije nego prije, istakne opredjeljenost svih za stolom za reforme i nastavak proširenja EU.\nDomaćin samita, francuski predsednik Fransoa Oland izjavio je da odluka Velike Britanije da istupi iz EU ni na koji način ne dovodi u pitanje obećanja o učlanjenju data zemljama Zapadnog Balkana. Ta obećanja će biti ispunjena uz uslove koji su navedeni na početku tog procesa i koji treba da budu verifikovani, istakao je Oland.\n"Moja poruka danas je bila vrlo jasna- naša odlučnost da nastavimo sa procesom proširenja postoji i veoma je važno da je upravo sada naglasimo. Važno je to za evropske institucije, da budu kredibilne u tom procesu , kao što je važno da podržimo reformske agende država Zapadnog Balkana. One rade snažno i ozbiljno i naš interes je da reforme uspiju a proces proširenja napreduje. Dakle, poruka je jasna i glasna: mi idemo dalje", poručila je visoka predstavnica EU Federika Mogerini.\nU okviru Samita, lideri Zapadnog Balkana potpisali su na konferenciji u Parizu sporazum o osnivanju Kancelarije za saradnju mladih. Sporazum su potpisali premijeri Albanije, Kosova, BiH, Crne Gore, Makedonije i Srbije.


Najezda smrdibuba – Podrinske\nStanovnici Šapca ali i cele Srbije ponovo, ove jeseni, imaju mnogo problema sa smrdibubama koje koriste svaki otvor na prozoru ili vratima da uđu u kuću. Njihov boravak u zatvorenom prostoru može biti veoma neprijatan, ali za to postoji rešenje…\nMeđutim, mnogo opasnije su one smrdibube koje, putem medija i društvenih mreža, ulaze u naše živote i mozgove a čiji smrad se više ne može podneti. A za njih, u ovom trenutku, još nije pronađeno efikasno rešenje.\nIstraživanja pokazuju da je najviše ovakvih smrdibuba upravo u Srbiji i da ih ima više od 730.000 hiljada. Mnogo više nego što ih ima u dvadesetjednoj od 28 država članica Evropske unije. Inače, koliko su smrdibube brojne u Srbiji govori i činjenica da u Velikoj Britaniji koja ima 65.648.100 stanovnika njihov broj je 124.000, u Nemačkoj na 82.800.000 ljudi ima samo 431.000 što je, ukupno u ove dve zemlje, manje za skoro 200.000 u odnosu na Srbiju. A sve bi ovo bilo manje neverovatno da Srbija nema samo 7.058.322 stanovnika, i u odnosu na ove dve zemlje manje 55, odnosno 75 miliona stanovnika. Iz ovoga proizilazi da jedna smrdibuba dolazi na manje od deset građana Srbije.\nSlična situacija je i u Šapcu. Do sada se moglo čuti da u Šapcu ima više od 9.000 smrdibuba što se uklapa u prosek Srbije. Ali ono što zabrinjava je činjenica da se broj smrdibuba u Šapcu naglo i enormno povećava pa se očekuje da Šabac postane lider u „proizvodnji“ smrdibuba.\nA da će se broj smrdibuba sve više povećavati govori i činjenica da su svi izgledi da će Šabac ući u ledeno doba pa se osnovano sumnja da će se one useliti u sve šabačke institucije u kojima će imati sve uslove da se nekontrolisano razmnožavaju. Tako da ne bi trebalo da nas iznenadi ako svaki normalan građanin Šapca dobije svoju smrdibubu o kojoj će morati da se brine i da je izdržava.\nTakođe, ono što posebno zabrinjava je činjenica da se i ostale bube i gamad sve više neprirodno pare sa smrdibubama te da poprimaju njihov smrad koji neverovatno brzo mutira i postaje nepodnošljiviji od smrada izvornih smrdibuba.


Kancelarija za komunikacije Vlade Slovenije (UKOM) obavestio je Vladu da nije u stanju da sprovede ugovor sa Slovenačkom novinskom agencijom ( Slovenska tiskovna agencija – STA) za 2020. godinu i da zaključi ugovor za 2021. STA nije dobila mesečnu nadoknadu za oktobar od UKOM-a, za šta rukovodstvo agenicje kaže da ugrožava budući rad.\nUKOM je na dopisnoj sednici u ponedeljak obavestio Vladu da neće biti u mogućnosti da u potpunosti primeni ugovor o obavljanju javne usluge za 2020. godinu, zaključen sa STA, i da zaključi isti godišnji ugovor za 2021. godinu.\nPrema tim informacijama, direktor STA Bojan Veselinovič pozvan je da izradi dokumente iz kojih bi UKOM protumačio finansijsko poslovanje agencije kako bi se mogao zaključiti ugovor za 2021. godine.\n„Budući da direktor STA nije uspeo da nam pošalje traženu dokumentaciju uprkos nekoliko poziva, UKOM nije u mogućnosti da nastavi da uvažava zahteve za isplatu mesečne nadoknade za obavljanje javne usluge na osnovu zaključenog ugovora dok ne dobije [ dokumentaciju] “, pisalo je u informaciji.\nUKOM je dodao da bez sveobuhvatnog uvida u poslovanje STA nije uspeo da utvrdi šta zapravo znači „adekvatno finansiranje“ za sveobuhvatno i neometano obavljanje javne usluge, kako je definisano u aktu STA.\nShodno tome, UKOM nije u mogućnosti da zaključi ugovor o finansiranju javne usluge koju će STA obavljati 2021. godine, dodala je vladina kancelarija.\nRukovodstvo STA odgovorilo je na to u saopštenju od utorka, rekavši da po njegovom mišljenju ne postoji zakonski osnov da UKOM obustavi finansiranje usluge javnog informisanja koju za STA vrši prema godišnjim ugovorima.\nRukovodstvo agencije kaže da, uprkos ispunjenju svih obaveza iz ugovora za 2020. godinu, nije dobila mesečni iznos sredstava za javnu uslugu za oktobar.\nAgencija je dodala da je UKOM u nizu memoranduma tražio odgovore na pitanja u vezi sa sadržajem o novinarskom radu STA, kao i o određenim sadržajima vesti i odgovorima na taj sadržaj što se kosi sa uređivačkom autonomijom predviđenom zakonom.\nSTA je takođe pozvana da dostavi seriju dokumenata, informacija i baza podataka povezanih sa komercijalnom delatnošću agencije, pod argumentom da je to bilo potrebno za zaključenje ugovora 2021. godine.\n„STA je redovno odgovarala na memorandume UKOM-a na način i u okviru predviđenog zakonima i godišnjim ugovorom“, kaže se u saopštenju i dodaje da samo Vlada kao jedini osnivač STA može tražiti informacije u takvom obimu .\nIz agencije tvrde da, na transparentan način, redovno obaveštavaju Nadzorni odbor o svom radu a o njenim godišnjim izveštajima raspravljalo se i u parlamentu. Njihov rad je takođe podložan redovnim spoljnim i unutrašnjim revizijama.\n“Sve ove zaštitne mere pokazuju da STA ispunjava sve obaveze koje joj zakon nalaže bez većih poremećaja”, navodi se u saopštenju, te napominje i da je Narodna skupština nekoliko puta pozvala Vladu da obezbedi dovoljno sredstava za STA.\n„Zbog obustave finansiranja od strane UKOM-a, STA se našla u situaciji koja ugrožava operativnu stabilnost agencije i sposobnost da vrši uslugu javnog informisanja koja je zakonom propisana.“\nSTA je dodala da će uprkos ovim događajima nastaviti sa “sveobuhvatnim, ažuriranim i nepristrasnim izveštavanjem”, ali, ako UKOM ne promeni svoj stav, dugoročno bi bila ugrožena stabilnost rada i socijalna situacija zaposlenih”.


PSIHOBIOTICI - antidepresivi budućnosti i mnogo više od toga /dr Bojana Mandić | Beopanax\nPsihoboitici kao antidepresivi budućnosti ulivaju nadu da ćemo moći da upravljamo depresijom i anksioznošću jednostavnom promenom crevne flore - mikrobioma. Psihobiotici su klinički testirani i njihova efikasnost i sigurnost je dokazana na ljudima.\nPsihobiotici ne samo da poboljšavaju raspoloženje kod anksioznosti i depresije, već povoljno utiču i na mnoga druga stanja kao što su: nesanica, gubitak memeorije, loša koncentracija, uplane bolesti creva, sindrom nervoznih creva, regulacija apetita itd. Blagotvorni efekti su dokazani i kod Alchajmerove bolesti, Parkinsonove bolesti, poremećaj pažnje, poboljšanje sportskih perfromansi itd.\nNapišite komentar za PSIHOBIOTICI - antidepresivi budućnosti i mnogo više od toga /dr Bojana Mandić


Nastavlja se dijalog u Briselu\nIzvor: Večernje novosti, 14.Jan.2018, 08:46\nU utorak se sastaju delegacije Beograda i Prištine, a ključna tema i zajednica srpskih opština. Posle duže pauze razgovore će predvoditi Marko Đurić i Avni Arifi BRISEL: OD STALNOG DOPISNIKATEHNIČKI dijalog između Beograda i Prištine biće nastavljen u utorak, potvrdila je za "Novosti" Maja Kocijančič, portparol visoke predstavnice EU. Kocijančič nam je rekla da su šefovi tehničkih pregovaračkih timova, Marko Đurić i Avni Arifi, potvrdili učešće >> Pročitaj celu vest na sajtu Večernje novosti << u razgovorima koji će biti održani od 16. do 18. januara u Briselu. Predviđeno je da tokom tri dana na dnevnom redu budu primena do sada postignutih sporazuma, Zajednica srpskih opština, sloboda kretanja i pravosuđe.- Evropska unija očekuje od dve strane da se konstruktivno angažuju u razgovorima i da imaju pristup orijentisan ka rezultatu - rekla je Maja Kocijančič u izjavi za naš list. - Puna primena svih sporazuma postignutih u okviru dijaloga je obaveza koju su obe strane preuzele u odnosu na EU i određuju brzinu napretka na evropskom putu. Već duže vreme nije bilo pomaka u primeni postignutog dogovora o formiranju Zajednice srpskih opština, koju u Kancelariji za KiM ocenjuju kao ključni faktor za opstanak srpskog naroda u Pokrajini. Tehnički timovi pripremaju osnov za političke dogovore koji se postižu na najvišem nivou. Najavljujući predstojeći sastanak, Arifi je potvrdio da će najvišu delegaciju Prištine predvoditi Hašim Tači. Letos je utvrđeno da će se najviši, politički dijalog voditi na predsedničkim nivou, ali novi sastanak između predsednika Srbije Aleksandra Vučića i Hašima Tačija još nije zakazan. Poslednji put, Vučić i Tači su se sastali 31. avgusta u kancelariji visoke predstavnice Federike Mogerini, pripremajući se za početak nove faze dijaloga. Od tada, međutim, nije bilo novih susreta, jer je prištinska strana uporno pokušavala da u razgovore uključi i SAD.\nBrisel: U fokusu ZSO i energetika\nIzvor: Radio Televizija Vojvodine, 14.Jan.2018\nTehnički dijalog Beograda i Prištine nastavlja se u utorak, a teme razgovora prvenstveno bi trebalo da budu još neprimenjeni dogovori iz Briselskog sporazuma - formiranje Zajednice srpskih opština i energetika, saznaje Tanjug u Briselu...Delegacije Beograda i Prištine trebalo bi, posle više od...\n14.Jan.2018: Večernje novosti


Stiže „Merkur“ — prvi ruski „nevidljivi“ brod - 08.06.2021, Sputnik Srbija\nStiže „Merkur“ — prvi ruski „nevidljivi“ brod\nNajnovija korveta projekta 20386 „Merkur“ biće prvi ruski brod u potpunosti izgrađen prema konceptu „stelt“ tehnologije, saopštila su dva neimenovana izvora, a... 08.06.2021, Sputnik Srbija\nPored premaza u okviru „stelt“ koncepta, nadgradnja korvete imaće i poseban oblik. Na tim brodovima će maksimalno biti smanjen broj izbočenih delova i proreza, a biće korišćeni i razni kompozitni materijali i posebne boje.Drugi izvor je potvrdio te informacije, dodajući da je planirano da se izvedu specijalna testiranja efikasnosti „stelt“ tehnologije ruskog „Merkura“.Prema podacima sagovornika agencije, trup korvete je u potpunosti završen, a nadgradnje se trenutno prave.Korveta projekta 20386 „Merkur“ je brod nove generacije zasnovan na projektu 20385, u kome će biti primenjen modularni princip naoružanja sa mogućnošću stacioniranja bespilotnih letelica. Porinut je 28. oktobra 2016. godine pod nazivom „Drski“, a planirano je da bude predat floti 2022. godine.Brod će biti u stanju da pogađa neprijateljske brodove krstarećim raketama, da traži i uništava podmornice, kao i da pruža protivvazduhoplovnu odbranu i artiljerijsku podršku tokom desanta.Inače, ranije su na ruskim brodovima korišćeni određeni elementi „stelt“ tehnologija, ali koncept nisko uočljivog broda još uvek nije sproveden u potpunosti.Pročitajte još:\nsvet, vesti, rusija, merkur, nevidljivi, stelt, brod\n15:30 08.06.2021 (Osveženo: 01:14 26.08.2021)\n© Sputnik / Aleksandr Galьperin / Uđi u foto-galerijuObuka vojne jedinice malog raketnog broda „Uragan“ u Sankt Peterburgu\nNajnovija korveta projekta 20386 „Merkur“ biće prvi ruski brod u potpunosti izgrađen prema konceptu „stelt“ tehnologije, saopštila su dva neimenovana izvora, a prenose ruski mediji.\n„Korveta 'Merkur' će biti prvi brod mornarice koji će dobiti radio-apsorbujući premaz duž cele spoljne površinske konstrukcije. Prema preliminarnim procenama, brod od stotinu metara odbijaće radio-signal poput malog čamca“, rekao je jedan od izvora.\nPored premaza u okviru „stelt“ koncepta, nadgradnja korvete imaće i poseban oblik. Na tim brodovima će maksimalno biti smanjen broj izbočenih delova i proreza, a biće korišćeni i razni kompozitni materijali i posebne boje.\nDrugi izvor je potvrdio te informacije, dodajući da je planirano da se izvedu specijalna testiranja efikasnosti „stelt“ tehnologije ruskog „Merkura“.\nKorveta projekta 20386 „Merkur“ je brod nove generacije zasnovan na projektu 20385, u kome će biti primenjen modularni princip naoružanja sa mogućnošću stacioniranja bespilotnih letelica. Porinut je 28. oktobra 2016. godine pod nazivom „Drski“, a planirano je da bude predat floti 2022. godine.\nBrod će biti u stanju da pogađa neprijateljske brodove krstarećim raketama, da traži i uništava podmornice, kao i da pruža protivvazduhoplovnu odbranu i artiljerijsku podršku tokom desanta.\nInače, ranije su na ruskim brodovima korišćeni određeni elementi „stelt“ tehnologija, ali koncept nisko uočljivog broda još uvek nije sproveden u potpunosti.


Pogledajte: Igralište u Aleksincu koje je obnovio Novak Đoković zasuto đubretom, iskorišćenim pelenama i ulošcima\nDečje igralište u samom centru Aleksinca, čiju su obnovu donirali Unicef i Novak Đoković, danima je zasuto đubretom. Među otpacima se mogu naći papirići, ambalaža hrane i pića, kao i iskorišćene pelene i ženski ulošci, a prepuno je i pasa lutalica koji ovo smeće raznose.\nPoslednjih dana je prizor sve samo ne razdragan...\nIgralište je zatrpano đubretom...\nMeđu otpacima su flaše, iskorišćene pelene i ženski ulošci...\nNa igralištu gotovo i da nema dece\nOtvoreno prvo od 27 dečijih igrališta koje finansira EU\n(VIDEO) KALKUTA ILI NOVI PAZAR? Reka Jošanica teče i nosi ogromnu količinu smeća\nČETIRI MERE SRBIJE PROTIV KORONA VIRUSA Ovako se naša zemlja brani od opasne zaraze koja nam je sve bliža\nRealno je da se korona virus pojavi i u Srbiji, ali nema mesta panici i naš zdravstveni sistem je spreman da sprovedene sve preporuke Svetske zdravstvene organizacije.\nOd sutra na sajtu Ministarstva zdravlja sve o korona virusu, presek situacije dva puta dnevno\nMinistarstvo zdravlja od sutra će dva puta, u 8 sati ujutru i 18 sati uveče, objavljivati sve informacije u vezi sa koronavirusom, na svom sajtu, inače, na adresi Covid19.rs.\nBesplatni specijalistički pregledi povodom Dana VMA: mamografija, otkrivanje tumora kože i osteoporoze\nU petak, 28. februara, na VMA će biti organizovani besplatni specijalistički pregledi za građane Srbije i to iz tri medicinske grane.\nMinistar zdravlja Zlatibor Lončar kaže da je novi korona virus slabiji od sezonskog gripa i da više ljudi umre od sezonskog gripa nego od korona virusa.\nDržavljani Srbije SUTRA SE ISKRCAVAJU sa kruzera u Japanu, evo šta ih čeka posle toga\nSrpskim državljanima koji su na kruzerzu u Jokohami, a koji nisu pozitivni na koronavirus javljeno je da brod napuštaju sutra, nezvanično saznaje RTS.\nJako nevreme stiglo u Hrvatsku, kreće se ka Srbiji: Nakon sunčanog jutra usledili PLJUSKOVI I GRAD (VIDEO)\nSrpskoj pevačici POZLILO usred pesme, oblio je znoj - u SUZAMA napustila binu\nUŽIVO, INĐIJA - CRVENA ZVEZDA Crveno-beli IZJEDNAČILI posle mnogo muka, domaćin ostao sa igračem manje!\n"TENISE... ZBOGOM!" Marija Šarapova se oprostila od "belog sporta" EMOTIVNOM PORUKOM i posebnom fotografijom!


Republika Srpska bi postala slobodna i samostalna raspadom Federacije BiH! – Magazin Plus\nHome/Republika Srpska bi postala slobodna i samostalna raspadom Federacije BiH!\nPo mišljenu Radmanovića rasplet u BiH je moguć na dva načina. Prva opcija je da se, u skladu sa Poveljom UN, narodi u BiH opredijele kako će živjeti. Rezultat toga bio bi da nema BiH. Druga opcija je da se sjedne i dogovori o daljnoj budućnosti i to bez ikakvih vanjskih pritisaka, što bi podrazumijevalo da živimo u miru jedni pored drugih\n(rtrs/DEPO PORTAL/BLIN MAGAZIN/av)\nUkoliko Dragan Čović, predsjednik HDZ BiH, ostane pri prijedlogu da se ukine Federacija Bosne i Hercegovine, onda će imati podršku iz Republike Srpske, jer to znači da je u tom slučaju Republika Srpska slobodna i samostalna, rekao je u intervjuu za sutrašnji broj “Novog pečata” čan Predsjedništva Bosne i Hercegovine Nebojša Radmanović, prenosi rtrs.tv.\nOn je istakao da je izjavom – da bi u slučaju pokušaja otcjepljenja RS svi koji vole BiH uzeli oružje u ruke Željko Komšić pozvao narod na paravojno organizovanje – dodajući da Oružane snage BiH ne bi mogle spriječiti unutrašnje sukobe.\n“U tom slučaju raspale bi se i Oružane snage i sve zajedničke institucije BiH”, rekao je Radmanović.\nPo mišljenu Radmanovića rasplet u BiH je moguć na dva načina. Prva opcija je da se, u skladu sa Poveljom UN, narodi u BiH opredijele kako će živjeti. Rezultat toga bio bi da nema BiH. Druga opcija je da se sjedne i dogovori o daljnoj budućnosti i to bez ikakvih vanjskih pritisaka, što bi podrazumijevalo da živimo u miru jedni pored drugih.\nRadmanović je kategoričan da se iza uništavanja naoružanja pronađenog u Tešnju krije pokušaj prikrivanja tragova, koji nikako ne mogu doprinijeti stabilnosti na ovim prostorima.\n“To je stvar koju ću uskoro pokrenuti na sjednici Predsjedništva BiH. Kako je moguće da se, po nalogu tužioca, u tu svrhu podigne jedinica Oružanih snaga BiH, a čiju upotrebu odobrava isključivo Predsjedništvo BiH i to konsenzusom – pita se član Predsjedništva BiH iz RS.\nKao još jedan od problema BiH Radmanović navodi veliki broj neustavnih institucija na nivou BiH, u kojima je čak 22.000 zaposlenih.\n“Možda je to jedan od razloga što OHR ne odlazi odavde. Upitno je i šta bi bilo sa 800 odluka visokog predstavnika – dodaje Radmanović.\nOn smatra da se Evropa još nije opredijelila šta hoće s BiH, pogotovo kada su u pitanju evropske integracije.\n– Ukoliko zemlje Balkana koje još nisu u Evropskoj uniji budu dobijale toliko uslova više, koliko je Hrvatska dobila u odnosu na Sloveniju, onda BiH nikad neće biti članica Evropske unije. Imam osjećaj da birokratija EU upravo to želi – zaključio je Radmanović u intervjuu za “Novi pečat”.\nGovoreći o odnosu SNSD – SDS na nivou BiH Radmanović je rekao da je zbog raznih dnevnopolitičkih događaja, tumačenja i sujeta, ova koalicija uvijek ugrožena, ali da iznad svega treba da bude interes RS i da svi tome treba da se podrede.\nMlada reprezentacija BiH danas igra sa Mađarskom: Pobjedom ostati na liderskoj poziciji


Reforma javnog sektora: Da njihova uprava bude i naša – Institut alternativa\nInstitut alternativa » Javna uprava » Reforma javnog sektora: Da njihova uprava bude i naša\nObjavljeno 02. 06. 2016. 12. 01. 2018.\nReforma javnog sektora: Da njihova uprava bude i naša\nIA je i ranije upozoravao da su dva ključna razloga zbog kojih predviđene izmjene Zakona o lokalnoj samoupravi ne podrazumijevaju suštinsku promjenu loših višegodišnjih praksi. Jedan razlog je što je većina novih procedura bukvalno prekopirana iz Zakona o državnim službenicima i namještenicima, koji, prema nalazima IA, nije dao najbolje rezultate u praksi. Drugi leži u činjenici da ključna faza zapošljavanja, a to je provjera sposobnosti kandidata, i dalje ostaje neregulisana.Drugim riječima, i dalje je predviđena shodna primjena propisa sa državnog nivoa na organizovanje i sprovođenje provjere sposobnosti za najveći broj lokalnih službeničkih pozicija. I na državnom nivou prevelika je centralizacija odlučivanja o ljudskim resursima ostavljena političkim ličnostima – ministrima, koji imaju mogućnost da ne izaberu kandidata koji je najbolje ocijenjen.\nMi prijave o neregularnostima prilikom zapošljavanja u državnim organima uglavnom dobijamo preko straniceMoja uprava, koju smo pokrenuli prošle godine. Prijave građana koji su nam se obratili potvrdili su ključne probleme u popuni “državnih radnih mjesta” a to su: samovolja starješina prilikom izbora kandidata, neregularnosti prilikom provjere sposobnosti kandidata, i nezadovoljstvo kandidata koji su bili zaposleni na određeno vrijeme, a koji su se našli u pravnom vakuumu nakon početka primjene novog Zakona o državnim službenicima i namještenicima.\nRazgovor vodila Ana Komatina\nIntervju je originalno objavljen na internet stranici Centra za istraživačko novinarstvo


ESV usvojio Nacrt zakona o državnoj službi KS - Privredna štampa\nEkonomsko socijalno vijeće za područje Kantona Sarajevo juče je na sjednici usvojilo Nacrt zakona o državnoj službi KS, a za novu predsjednicu Vijeća jednoglasno je izabrana Amela Dautbegović, ministrica za rad, socijalnu politiku, raseljena lica i izbjeglice KS.\nPotpredsjednici Ekonomsko socijalnog vijeća su Franjo Rener uime Sindikata radnika i Safudin Čengić, uime Udruženja poslodavaca KS-a.\nDautbegović je istakla da je Ekonomsko socijalno vijeće, zbog usavršavanja Nacrta zakona o državnoj službi, bilo i bit će u stalnoj komunikaciji sa Sindikatom radnika i Udruženjem poslodavaca.\n– Svaka sugestija i primjedba je dobra, jer ćemo onda sigurno naći najbolje rješenje – kazala je novoizabrana predsjednica Ekonomsko socijalnog vijeća za područje KS Amela Dautbegović.\nEkonomsko-socijalno vijećeESVKanton sarajevoKSUdruženja poslodavaca u FBiH\nBečka podzemna željeznica po uzoru na London postaje odskočna daska za mlade muzičke talente. Grad Beč projektom "U-Bahn-Stars" budućim muzičarima…


Nacionalni Savet Vlaha - Vesti - Druga sednica Nacionalnog saveta Vlaha održana u Boru\nDRUGA SEDNICA NACIONALNOG SAVETA VLAHA\nU Boru je održana druga sednica Nacionalnog saveta Vlaha na kojoj je usvojen novi Statut, kao i predlozi Dragana Andrejevića da naziv Nacionalnog saveta Vlaha bude ispisan na pečatu i u Statutu na vlaškom jeziku i pismu – Savjetu Vlahilor. Usvojen je i predlog da umesto predloženih sedam članova Izvršnog odbora (predsednik, zamenik i pet potpredsednika) bude devet, kao i u prethodnom sazivu Saveta.\nIzabran je prvi potpredsednik saveta – Novica Janošević, kao i četri potpresednika – Dragi Damjanović, Miodrag Marković, Miletić Mihajlović i Neli Ðordević.\nIzvršni odbor Nacionalnog saveta čine predsednik saveta Radiša Dragojević, zamenik Dalibor Orsovanović, pet potpredsednika, kao i Siniša Čelojević sa liste Gergina i Miodrag Kokelić, sa liste Pokret vlaškog ujedinjenja.\nImenovani su predsednici odbora i to – predsednik Odbora za kulturu, Vesna Stanković ; predsednik Odbora za obrazovanje, Slobodan Golubović ; predsednik Odbora za službenu upotrebu jezika i pisma, Slobodan Perić .\nOdložen je izbor predsednika Odbora za informisanje i izdavacku delatnost.\nPo završetku zasedanja, predsednik Nacionalnog saveta Vlaha, Radiša Dragojević , se obratio medijima:\nDruga sednica Nacionalnog saveta Vlaha - Prilog RTV F kanal\n"Nacionalni savet Vlaha deluje u okviru zakona koji reguliše oblast za koju su zaduženi nacionalni saveti svih manjina, pa i Vlaške manjine u Srbiji. To su sfere obrazovanja, kulture, primene službenog jezika i pisma i informisanja. Mi imamo značajne zadatke u ovim oblastima posebno što u nekim sferama nismo uspeli do sada da zabeležimo ono što je očekivano. Ovaj savet koji je sada izabran deluje u kontinuitetu sa prethodnim savetom, i nastavlja tamo gde smo stali sa već započetim aktivnostima na ovim poljima i sa ostvarenim rezultatima. Pre svega mislim na sferu obrazovanja, jer mi smo usvojili ono što nacionalna manjina Vlaha nije imala, a to su azbuka, pismo i rečnik. Pilot projekat uvodjenja Vlaškog govora u osnovne škole je već sproveden, postoji interesovanje i predstoji nam u narednom periodu da na tom polju još više radimo", rekao je predsednik Nacionalnog saveta Vlaha RadišaDragojević.\nPredsednik Nacionalnog saveta Vlaha, Radiša Dragojević je takodje dodao da ce Nacionalni savet Vlaha nastaviti da pomaže kulturne manifestacije Vlaškog naroda, i da nacionalna manjina Vlaha bude što više zastupljena u lokalnim i regionalnim medijima. Takode želja Nacionalnog saveta Vlaha je da u oblasti kulture i informisanja dobije i svoje institucije.\nFotografije sa druge sednice Nacionalnog saveta Vlaha održane u Boru:\nAutor: Nacionalni savet Vlaha\nCopyright © 2014. Designed by WebMaster


Kijev promenio ploču: Ne planira se uvođenje ratnog stanja, ne preti nam invazija Rusije - 30.12.2021, Sputnik Srbija\nKijev promenio ploču: Ne planira se uvođenje ratnog stanja, ne preti nam invazija Rusije\nSekretar Saveta za nacionalnu bezbednost i odbranu Ukrajine Aleksej Danilov rekao je da ne vidi opasnost od invazije Rusije velikih razmera i da se za sada ne... 30.12.2021, Sputnik Srbija\n„Uvoditi ratno stanje, dizati tenziju, plašiti ljude nema potrebe. Situacija je pod kontrolom, jasno nam je šta se dešava“, rekao je Danilov.On je dodao da sve zavisi od okolnosti.On je dodao da Ukrajina pomno prati šta se dešava na njenim granicama i da trenutno nema opasnosti od otvorene agresije Rusije.„Šta će se desiti sutra – o tome ćemo sutra razgovarati“, rekao je on.Podsetimo, Kijev i zapadne države u poslednje vreme izražavaju zabrinutost zbog navodnog intenziviranja „agresivnih dejstava“ Rusije u blizini granica Ukrajine. U Moskvi naglašavaju da se premeštanje trupe vrši u skladu sa Ustavom i unutar teritorije Rusije a da zapadne zemlje tu tezu koriste kao izgovor za dalje širenje NATO.\nsvet, rusija, politika, ukrajina, invazija, svet – politika\nSekretar Saveta za nacionalnu bezbednost i odbranu Ukrajine Aleksej Danilov rekao je da ne vidi opasnost od invazije Rusije velikih razmera i da se za sada ne planira uvođenje ratnog stanja u zemlji.\n„Uvoditi ratno stanje, dizati tenziju, plašiti ljude nema potrebe. Situacija je pod kontrolom, jasno nam je šta se dešava“, rekao je Danilov.\nOn je dodao da sve zavisi od okolnosti.\n„Ne vidimo veliku opasnost u vezi s tim šta se događa na našim granicama. Podvlačim, ako je za veći deo zapadnog sveta to bila novost, da se kod nas nastavlja rat, da se dešava vojna agresija Rusije, za nas su to, na žalost, od februara 2014. godine, svakodnevne stvari. Ako govorimo o velikom nagomilavanju snaga, na čemu insistiraju neki mediji u inostranstvu, još jednom kažem, mi tako nešto ne vidimo“, rekao je Danilov.\nOn je dodao da Ukrajina pomno prati šta se dešava na njenim granicama i da trenutno nema opasnosti od otvorene agresije Rusije.\n„Šta će se desiti sutra – o tome ćemo sutra razgovarati“, rekao je on.\nPodsetimo, Kijev i zapadne države u poslednje vreme izražavaju zabrinutost zbog navodnog intenziviranja „agresivnih dejstava“ Rusije u blizini granica Ukrajine. U Moskvi naglašavaju da se premeštanje trupe vrši u skladu sa Ustavom i unutar teritorije Rusije a da zapadne zemlje tu tezu koriste kao izgovor za dalje širenje NATO.


Talibani poručili ženama da ne idu na posao! - Informer Ad\n- Nove talibanske vlasti naredile su da mnoge žene koje su zaposlene u gradskim službama ostanu kod kuće - rekao je danas privremeni gradonačelnik Kabula Hamdulah Namoni, dodajući da je javljanje na posao dopušteno samo za žene koje u obavljanju posla ne mogu da zamene muškarci\nOn je rekao da ovo uključuje kvalifikovane radnike u odeljenjima za projektovanje i inženjering.\nKako navodi agencija AP, ovo je još jedan znak da talibani nameću svoje oštro tumačenje šerijatskog zakona, koji uključuje ograničenja žena u javnom životu, uprkos početnim obećanjima o toleranciji i uključivanju.\nU svojoj prethodnoj vladavini devedesetih, talibani su zabranili devojkama i ženama da idu u škole i na posao.\nNamoni je kazao da se još uvek čeka konačna odluka o zaposlenima u opštinskim odeljenjima u Kabulu, kao i da će u međuvremenu podići plate.\nDodao je da su pre talibanskog preuzimanja Avganistana prošlog meseca, nešto manje od jedne trećine od blizu 3.000 zaposlenih u gradskim službama bile žene koje su radile u svim odeljenjima.\nAvganistan Šerijat Kabul talibani


PCVesti - iMac za kreativne studente\nBeograd, Srbija – 22 decembar, 2007 – Umesto uobičajenih novogodišnjih poklona za partnere, Apple VAD je donirao iMac računar studentima Fakulteta Primenjenih Umetnosti u Beogradu.\nFakultet primenjenih umetnosti je prvi fakultet u Srbiji koji je potpisao ugovor AOC i na taj način postao partner Apple-a. “Cilj Fakulteta Primenjenih Umetnosti je da stvore okruženje u kojem će studenti moći da istražuju, rade, stvaraju, kreiraju i dele iskustva sa ostalim fakultetima, institucijama, svetom, koristeći Apple tehnologiju.“ izjavila je Ljubica Hadžistević, direktorka prodaje Apple VAD Srbija prilikom predaje iMac računara docentu Fakulteta Primenjenih umetnosti mr. Vladimiru Tatareviću.\n“Kako bi još više pomogli želji i odluci da se krene u korišćenje Apple tehnologije na umetničkim fakulteta, ova donacija je pomoć u stvaranju mogućnosti za početak rada i upoznavanje sa mogućnostima Apple-a računara. Znamo da je svaki početak težak, pa smo želeli da pomognemo i pokažemo kako nam je stalo do uspeha naših novih partnera u stvaranju kreativne sinergije.“ objašnjava Ljubica Hadžistević.\nNova iMac linija ima najnovije Intel Core 2 Duo procesore i nove, ultra tanke aluminijumske tastature, ugradjenu iSight kameru za video konferencije i iLife 08, što iMac čini ultimativnim desktop računarom za digitalni način života, kako za kućnu i office upotrebu tako i za buduće kreativne profesionalce koji se obrazuju na Fakultetu Primenjenih Umetnosti.\n“Odluka da se krene u partnerstvo sa Apple-om pokazuje orijentaciju našeg fakulteta i želju da se naši studenti i profesori izražavaju još kvalitetnije i bolje kroz tehnologiju koja je poznata i priznata u svetu. Na svim umetničkim univerzitetima, mestima gde se spaja kreativna energija i najnovija tehnologija, Mac računari su sastavni deo, logični partneri i omiljeni računari među studentima koji postaju kreativni profesionalci, kaže mr. Vladimir Tatarević zahvaljujući se na donaciji i novom partnerstvu. “Ova donacija znači veliki korak u što bržoj implementaciji Apple programa i tehnologije, kao i stvaranja novih dodatnih vrednosti koje naši studenti mogu da dobiju. Ovo je, takođe, mogućnost povezivanja sa ostalim svetskim univerzitetima i razmena iskustava. Želimo našim studentima da omogućimo pristup znanju svega onoga što i ostali studenti u svetu mogu da dobiju. “\n“Novi iMac je najneverovatniji desktop računar koji smo ikada napravili,” kaže Steve Jobs, Apple-ov CEO.\n|Search:Find More About iMac za kreativne studente|\nUniversal Search Bar Coming Soon to Snapchat's iOS App\nCisco rešenja za online vođenje pijaca\ntnews/ 23.12.2008 24.12.2008


Počeli radovi na projektu "Rehabilitacija pruge Kolašin-Kos"\nAmbasador Kine u Crnoj Gori, Cui Dživei je kazao da današnja ceremonija govori da su, ne samo ekonomske veze između Crne Gore i Kine u daljem razvoju, nego da predstoji još puno izazova i projekata na kojima će se zajednički raditi, na obostranu korist država i naroda\nRehabilitacija dionice od Kolašina do Kosa, obuhvatiće rekonstrukciju ukupno 9, 6 kilometara otvorene pruge. Planirana je sanacija gornjeg stroja sa elektoopremom i staničnih kolosjeka u stanici Kos u dužini od 2,4 kilometara. Rekonstrukcija podrazumijeva sanaciju i zamjenu postojećih djelova kolosjeka i skretnica sa elektroopremom.\nPo završetku tog projekta, kako je istaknuto na svečanosti povodom početka radova, građani mogu očekivati kvaliteteniju i sigurniju prugu i uvođenje projektovane brzine, čime se smanjiti dužina putovanja I stvoriti uslovi za dalje plansko uređenje pruge Vrbnica – Bar. Glavni izvođač radova je kineska kompanija CCECC ( China Civil Engineering Construction Corporation), a sredstva su obezbijeđena preko Evropske banke za obnovu I razvoj. Kako je ranije saopšteno vrijednost projekta je 5,89 miliona eura, a radovi će trajati 15 mjeseci.\nKako je kazao ambasador Narodne Republike (NR) Kine u Crnoj Gori Cui Dživei, komapanija CCECC je do sada uspješno završila veliki broj projekata na željezničkoj infrastrukturi širom svijeta, što garantuje I da će posao u Crnoj Gori biti okončan na vrijeme I prema najvišim standardima.\n"Pred NR Kinom i Crnom Gorom stoji još puno projekta I izazova, na kojima će zajednički raditi. Planiranao je da se početkom sledećeg mjeseca otvori projekat vjetroparka, na kojem će učestvovati kinske kompanije zajedno sa crnogorskim. Ujedno, i izgradnja auto puta ulazi u jednu fazu početka realizacije. Saradnju ćemo nastaviti izgradnjom industrijskih zona, luka, ali i u oblasti kulture i tehnologije", kazao je Dživei.\nPodsjećajući da je završen kompletan remont pruge od granice sa Srbijom do Kolašina, u vrijedosti od 21,4 miliona eura, Milovan Strunjaš, pomoćnik izvršnog direktora za građevinske i elektrotehničke poslove u Željezničke infrastrukture Crne Gore (ŽICG), najavio je nastavak radova prema jugu.\nOn je kazao da je vrijednost radova koji se sada izvode na željezničkoj infrastrukturi na teritoriji opštine Kolašin 16,3 miliona eura. Dionica na kojoj će se raditi narednih mjeseci, naglašava Strunjaš, jedna je od težih.\n"Na toj dionici ima šest tunele, pet mostova I još nekoliko vještačkih objekata. U tunelima je 7 km, a na mostovima 930m. Željeznički saobraćaj neće biti prekidan dok traju radovi. U toku je priprema za nastavak radova od Kosa do trebješice, čija je vrijednost 14, 2 milona", reko je on.\nTian Feng, menadžer za kancelariju u Evropi kompanije CCECC, obećao je se se prilikom radova striktno sprovoditi ugovor. On jeobećao da će se tokom relaizacije projekta držati visoke standarde i visok kvalitet.\nPrema riječima predsjednice Opštine Kolašin Željke Vuksanović, rekonstrukcija pruge, to jest bolji željeznički saobraćaj, kao i onaj drumski, pomažu privrednom razvoju tog grada. Ona je iskoristila priliku da zahvali NR Kini na donaciji od 10.000 eura, koju je Opština preusmjerila lokalnom pozorištu za pripremu predstave "Jelena Savojska".\nSledeća ⇨ Kina donira Crnoj Gori 12 ambulantnih vozila\nPrethodna ⇦ Ministarstvo kulture domaćin izaslanstvu Ministarstvu kulture NR Kine